Οι αμερικανικές εκλογές στην εποχή των rock δεινοσαύρων - Rockyourlife.gr\nΚΑΤΗΓΟΡΙΑ IN FOCUS ΔΗΜΟΣΙΕΥΤΗΚΕ ΤΗΝ 20/04/2016 11/05/2016\nΤην ώρα που Δημοκρατικοί και Ρεπουμπλικάνοι βρίσκονται στην τελική ευθεία για το χρίσμα των προεδρικών εκλογών στις ΗΠΑ, το rockyourlife.gr αναζητά τους λόγους για τους οποίους πολλοί κυρίως ξεχασμένοι καλλιτέχνες τάσσονται στο πλευρό των υποψηφίων. Με τον προεκλογικό πυρετό στις ΗΠΑ να χτυπάει «κόκκινο», σε μια χρονιά που ίσως αποδειχθεί…\nΜε τον προεκλογικό πυρετό στις ΗΠΑ να χτυπάει «κόκκινο», σε μια χρονιά που ίσως αποδειχθεί κομβική για το μέλλον των παγκόσμιων σχέσεων, παρακολουθούμε τις διαρκείς ζυμώσεις στην αντίπερα όχθη του Ατλαντικού με ιδιαίτερο ενδιαφέρον.\nΗ Αμερική είναι το glamour και η υπερβολή και αυτό δε θα μπορούσε να λείπει από αυτή την περίοδο. Μέσα σ’ ένα κυκεώνα δημοσιευμάτων, επικοινωνιακών τρικ και προεκλογικών παιγνίων, ακούγονται φωνές που διχάζουν, προβληματίζουν και πολλές φορές απογοητεύουν. Η στράτευση της μουσικής είναι παραδοσιακό, πλέον, φαινόμενο και έχουν γραφτεί άπειρα άρθρα αναφορικά με αυτό. Πολύ πρόσφατα μάλιστα φιλοξενήθηκε ένα πολύ ενδιαφέρον άρθρο εδώ, στο rockyourlife.gr, σχετικά με τον Donald Trump και την στήριξη που του παρέχουν πολλά λαμπερά ονόματα της ροκ.\nΠρόσφατα, στο Coney Island της Νέας Υόρκης, παρακολουθήσαμε τον frontman των REM, Michael Stipe, να προλογίζει και να στηρίζει ανοιχτά τον υποψήφιο για το χρίσμα των Δημοκρατικών, Bernie Sanders. Μάλιστα ο Stipe είπε πως ο Sanders κινείται σαν πολιτικός ακριβώς όπως θα κινείτο και ο ίδιος, εάν βρισκόταν στη θέση του. Με ιδιαίτερες ευαισθησίες σε θέματα που αφορούν τα ανθρώπινα δικαιώματα, την LGBTQ κοινότητα, την περιβαλλοντική καταστροφή, την εισοδηματική ανισότητα κλπ., ο Bernie Sanders παρουσιάζεται ιδανικός, συγκριτικά με τον ψυχρό και άκαρδο επιχειρηματία Donald Trump.\nΑξίζει να σταθούμε και στις απόψεις του Sanders περί απόσυρσης των στρατευμάτων των ΗΠΑ από το Ιράκ, πράγμα που στηρίζει και ο Michael Stipe. Δεν μπορώ να κρίνω αν συμφωνώ ή αν διαφωνώ. Δεν ζω την αμερικανική πραγματικότητα και δεν ξέρω κατά πόσο οι ρομαντικοί στόχοι του «ενός» είναι εφικτοί ή κατά πόσο ο «άλλος» είναι τόσο απάνθρωπος. Η αλήθεια είναι πως το γεγονός ένας άνθρωπος που θέτει υποψηφιότητα για πρόεδρος ενώ πριν λίγους μήνες έκανε guest εμφανίσεις στo ρινγκ του WWE για να ρίξει ξύλο και παρουσίαζε reality show για celebrities, χωρίς να έχει καμία προηγούμενη επαφή με την πολιτική, ακούγεται λιγάκι επικίνδυνο. Αν σε αυτά προστεθούν και οι απόψεις του περί οπλοκατοχής και τα κηρύγματα μίσους απέναντι στους Μεξικανούς μετανάστες, τότε ναι… φαντάζει όντως επικίνδυνος. Ειδικά σε μια χρονική περίοδο που η παγκόσμια σκηνή βρίσκεται σε μια εύθραυστη ισορροπία τρόμου. Αυτό τουλάχιστον υπαγορεύει η λογική αλλά οφείλουμε πάντα να είμαστε επιφυλακτικοί απέναντι σε κάθε λογής πολιτικά παιχνίδια και να μην δεχόμαστε άκριτα ότι μας σερβίρεται.\nΑυτό που μου κινεί την περιέργεια είναι η μαζική κινητοποίηση του καλλιτεχνικού χώρου. Ειδικά ο «επαναστατικός» κόσμος της ροκ μουσικής έλαβε θέσεις που με προβλημάτισαν αρκετά. Τη στιγμή που η mainstream καλλιτέχνιδα της ποπ, Adele, απαγόρευε τη χρήση των τραγουδιών της στις καμπάνιες του Trump, ο «επαναστάτης» Alice Cooper τον αποθέωνε. Ο Ted Nugent, μάλιστα, δήλωνε πως ο Trump είναι ο καλύτερος επαναστάτης που έχει η Αμερική (!!!), ενώ στον αντίποδα ο Serj Tankian των SOAD, δήλωνε τη στήριξη του στο αντίπαλο στρατόπεδο, αυτό του Sanders.\nΔεν τρέφω αυταπάτες για τον ρομαντικό χαρακτήρα που – ίσως – κάποτε είχε το ροκ που όλοι αγαπήσαμε. Δεν πιστεύω στο αζημίωτο και κυρίως στο ιδεολογικό υπόβαθρο που θα κάνει μια διασημότητα να βγει μπροστά και να λάβει ανοιχτά μια θέση. Σκέφτομαι πως μια τέτοια απόφαση μπορεί να καταστρέψει ακόμα και την καριέρα ενός καλλιτέχνη. Γιατί λοιπόν κάποιος να πάρει το ρίσκο να χάσει εκατομμύρια θαυμαστών; Γιατί να μπλέξει σε χωράφια που δεν τον αφορούν; Μα η απάντηση είναι προφανής και την έδωσε ο ίδιος ο Alice Cooper όταν αποφάσισε να ταχθεί υπέρ του Donald Trump. «Οι Αμερικανοί πολίτες ψηφίζουν με το χέρι στην τσέπη», είπε. Το ίδιο ισχύει και για τους celebrities, θα πω εγώ. Πόσο άραγε να κοστίζει μια δήλωση στήριξης; Από την άλλη, πέρα από το άμεσο οικονομικό όφελος, υπάρχει και η διαφήμιση – αρνητική ή θετική, δεν έχει σημασία. Πολλοί «ξεχασμένοι» καλλιτέχνες αναθερμαίνουν το ενδιαφέρον γύρω από το όνομα τους με μία μόνο δήλωση. Πώς αλλιώς να εξηγήσεις το γεγονός ότι ο Dee Snider των Twisted Sister, που καταδίκαζε την καταπίεση και τον αυταρχισμό μέσα από τα βίντεο κλιπ και τα τραγούδια του, αποφάσισε να ταχθεί υπέρ του κοινωνικού bullying που ασκεί ο Trump; Πώς είναι δυνατόν κάποιος να διαφωνεί με όσα είπε ο Michael Stipe σχετικά με τους αγώνες για κοινωνική ισότητα και αλληλεγγύη;\nΟι Αμερικανοί είναι λαός που αγαπά την υπερβολή και αυτό το ξέρουν καλά όσοι κινούν τα νήματα. Πολλές φορές το αυτονόητο πάει περίπατο και βασιλεύουν επικίνδυνες απόψεις και πρόσωπα. Και ακριβώς επειδή μεταξύ σοβαρού και αστείου λέγονται οι μεγαλύτερες αλήθειες, το πολιτικό πανηγύρι της υπερβολής και της καφρίλας με κάνει να τρομάζω στο ενδεχόμενο του να μην είναι τελικά μια κακόγουστη φάρσα.\nΠΡΟΗΓΟΥΜΕΝΗ ΙΣΤΟΡΙΑ Previous post: Ακόμα ένα κομμάτι για streaming από τους Planet Of Zeus\nΕΠΟΜΕΝΗ ΙΣΤΟΡΙΑ Next post: Με μέλη των Aerosmith και Judas Priest η επερχόμενη περιοδεία των Thin Lizzy!


JOHN BLOG: 10/23/11\nΟ Ιταλός όπως φαίνεται και στο video έχασε τον έλεγχο και μαζί τη ζωή του, στην ενδέκατη στροφή της πίστας.\nΤο moto gp της Μαλαισίας σταμάτησε στον πρώτο γύρο του, καθώς στο ατύχημα ο Μάρκο Σιμοντσέλι παρέσυρε τους Κόλιν Έντουαρντς και Βαλεντίνο Ρόσι, οι οποίοι αιφνιδιάστηκαν και δεν πρόλαβαν να αντιδράσουν, ειδικά ο πρώτος που βρισκόταν μπροστά από το "γιατρό".\nΗ κόκκινη σημαία βγήκε όταν οι τρεις\nΟι ειδικοί εκτιμούν ότι η Sony θα προλάβει την Microsoft στην κούρσα του ανταγωνισμού και θα κυκλοφορήσει πιο νωρίς το νέο Sony Playstation.\nΦονικός σεισμός στην Ανατολική Τουρκία\nΒιβλική καταστροφή με εκατοντάδες νεκρούς και τραυματίες προκάλεσε ο σεισμός μεγέθους 7,2 Ρίχτερ στο Βαν της Ανατολικής Τουρκίας, κοντά στα σύνορα με το Ιράν, που έγινε λίγο πριν από τις 14:00 το μεσημέρι της Κυριακής. Το Σεισμολογικό Ινστιτούτο της Τουρκίας κάνει λόγο για 500 έως 1.000 νεκρούς. Οι πρώτες πληροφορίες αναφέρουν 45 ολοκληρωτικά κατεστραμμένα κτήρια.\nΒαθύ «κούρεμα» σε χρέος και κυβέρνηση\nΜετά την δραματική ψήφιση του πολυνομοσχεδίου στη Βουλή, είναι προφανές ότι, εντός των επόμενων ημερών και μετά τις αποφάσεις της Συνόδου Κορυφής για το «κούρεμα» του ελληνικού χρέους, η χώρα θα βρεθεί προ πολιτικών εξελίξεων.\nΞεναγήσεις στο ψυγείο με τη σορό του Καντάφι\nΟυρές σχηματίζουν οι Λίβυοι έξω από το ψυγείο κρεάτων στη Μιζουράτα, για να δουν τη σορό του Μουαμάρ Καντάφι που φυλάσσεται εκεί μέχρι να γίνει η κηδεία του. Στην ίδια αποθήκη-ψυγείο βρίσκεται και η σορός του γιου του, Μοτασίμ Καντάφι.\nΤο άψυχο σώμα του πρώην ισχυρού άντρα της Λιβύης, γυμνό από τη μέση και πάνω, είναι τοποθετημένο σε ένα ματωμένο στρώμα μέσα σε έναν επαγγελματικό καταψύκτη, σε μέγεθος δωματίου.\nΜάλιστα οι φρουροί κάνουν μέχρι και ξεναγήσεις σε οικογένειες που θέλουν να δουν νεκρό τον μισητό ηγέτη!\nΑναρτήθηκε από JOHN P. MENNIS στις 3:51 π.μ.\nΑναρτήθηκε από JOHN P. MENNIS στις 3:35 π.μ.


Guru – Jazzmatazz Vol. 1 (1993 – Chrysalis – F1 21998)\nJazz – Hip Hop & Compact disc? Όχι φίλε, δεν είμαι άρρωστος. Είπαμε τα βινύλια για να αξίζουν ηχητικά πρέπει να είναι παλιά, πολύ παλιά, αλλιώς cd. Δεν είμαι φαν του hip hop, το αντίθετο θα έλεγα. Καμιά φορά, όμως, είναι κάτι αριστουργήματα που σε βγάζουν ψεύτη. Ένα από αυτά είναι το δισκάκι του Guru, ο οποίος μάζεψε μερικούς μπαρμπάδες από την αφρόκρεμα της Jazz, μαζί με μερικούς mc, έστησε ρυθμό hip-hop και έβαλε τους μεν να σολάρουν από πάνω και τους άλλους να αμολάνε ρίμες. Ξέρω, σα χωριάτικη ακούγεται. Κι όμως, είναι το ιδανικό soundtrack για ένα επερχόμενο Σαββατιάτικο ξενύχτι έξω στη πόλη, ή για μια μάζωξη με φίλους στο σαλόνι. Μας έχει κάνει συντροφιά πολλές φορές. Καλή ακρόαση.\nΌποιος το έχει, μπορεί να το κρατήσει, όποιος πετύχει κόπια βινυλίου ή cd, μπορεί να τα χτυπήσει άφοβα. Κατέβασε δωρεάν (δυστυχώς αυτή τη φορά μόνο 128kbps), μπορείς να δοκιμάσεις και εδώ έχει όλη τη δισκογραφία σε 320, αν μπορείς αγόρασε.\nRoy Ayers – Vibraphone, Courtney Pine – Flute, Saxophone, Sax (Alto), Sax (Soprano), Lonnie Liston Smith – Piano, Keyboards, Piano (Electric), Ronny Jordan – Guitar, Guru – Arranger, Vocals, Producer, Mixing, MC Solaar – Vocals, Carleen Anderson – Vocals, Gary Barnacle – Flute, Saxophone, Zachary Breaux – Guitar, Donald Byrd – Piano, Trumpet, N’Dea Davenport – Vocals, Simon «The Funky Ginger» Law – Keyboards, D.C. Lee – Vocals, Branford Marsalis – Alto and Soprano Saxophone, Lil’ Dap – Live Drums\nΜπορείς να ακούσεις όλο το album εδώ.\nΕτικέτες: guru, hip hop, Jazz, jazzmatazz\nΧαλάρωση μετά από ποδηλατική…\n…βόλτα με Grant Green.\nGrant Green – Idle Moments (1963 – Blue Note – BST 84154)\nΜόλις γύρισα πριν λίγο, μετά από μια απογευματινή, γρήγορη, με ένταση βoλτοπροπόνηση. Βγήκα από το ντους και άρχισα να ψάχνω το κατάλληλο δισκάκι για χαλάρωση, πέφτοντας πάνω στο Idle Moments. Όπως στα περισσότερα δισκάκια της jazz γυρίζεις να δεις στο οπισθόφυλλο τους μουσικούς που απαρτίζουν το γκρουπ. Το συγκεκριμένο σχήμα σκοτώνει με Henderson στο τενόρο, Hutcherson στα vibes, Green στη κιθάρα, Pearson στο πιάνο, Harewood στα τύμπανα και Cranshaw στο μπάσο.\nΣτο πρώτο κομμάτι η μελωδία του Pearson σε βάζει σε mood χαλάρωσης και ρομάντζου. Έχοντας το πιάνο με την κιθάρα να εναλλάσσονται, φτάνεις στο 8λεπτο για να μπει το τενόρο του Henderson με ένα βαθύ, κομψό σόλο, το οποίο βγαίνει από τα μέσα του. Τελευταίος τη σκυτάλη στο σόλο παίρνει ο εκπληκτικός Hutcherson με τα vibes του τα οποία πάντα σου δίνουν ένα εσωτερικό χαμόγελο.\nΤα επόμενα tracks έρχονται να ανεβάσουν τους τόνους σε αντίθεση με το προηγούμενο, γιατί όντως χαλαρώσαμε. Τελευταίο έρχεται το Django για να τελειώσουμε με το ίδιο χαλαρωτικό mood όπως αρχίσαμε. Ένας δίσκος διαμάντι για την ιστορία της Jazz.\nΌποιος το έχει, μπορεί να το κρατήσει, όποιος πετύχει κόπια βινυλίου ή cd, μπορεί να τα χτυπήσει άφοβα. Κατέβασε δωρεάν – κατέβασε με πληρωμή, αν μπορείς αγόρασε.\nIdle Moments (Pearson) – 14:56\nJean De Fleur (Green) – 6:49\nDjango (John Lewis) – 8:44\nNomad (Pearson) – 12:16\nJean De Fleur [Alternate Take] – 8:09\nDjango [Alternate Take] – 13:12\nGrant Green – guitar, Joe Henderson – tenor saxophone, Duke Pearson – piano, Bobby Hutcherson – vibraphone, Bob Cranshaw – double bass, Al Harewood – drums\nΕτικέτες: Grant Green, Idle Moments, Jazz\nΤο καλοκαίρι είναι ακόμη εδώ…\n…οπότε συνεχίζουμε σε αυτό το mood.\nErnest Ranglin – Below The Bassline (1996 – Island Jamaica Jazz – IJLP 4002 / 524 299-1)\nΓια τον Ernest δεν χρειάζεται να σας πω, τα έχει όλα στο wiki – εδώ. Το Below The Bassline είναι ένα δισκάκι μέλι. Οι grouv-ες ρέουν άφθονες, σε συνδυασμό με τη reggae, τη ska, το dub και τη jazz αίσθηση. Αγαπημένο, από τότε που το άκουσα το έχω πάντα μαζί. Βρες το κατάλληλο σημείο, άσε τον ήλιο να σε ζεσταίνει, πάρε τα σύνεργά σου (μπύρες, καφέδες, τσιγάρα, τσάι κλπ), οι μερακλήδες τα σέα τους, βάλ’το στο repeat και καλή ακρόαση.\nΠου θα το βρεις; Κλέψε, κατέβασε, αγόρασε, δανείσου, σημασία έχει να το ακούσεις. Εγώ πάντως σου έχω μια άκρη. Υπ’όψιν, αν πετύχει κανείς το βινύλιο το θέλω και πλερώνω με το αίμα μου. Εδώ μπορείς να ακούσεις όλο το δισκάκι.\nRecorded at Sony Music Studios, New York 1996\nErnest Ranglin – Guitar, Ira Coleman – Bass, Idris Muhammad – Drums, Monty Alexander – Piano, Melodica, Gary Mayone – Keyboards, Percoussion\nΘα σας τινάξει τα μυαλά αυτή η γκρούβα.\nΕτικέτες: Below The Bassline, dub, Ernest Ranglin, groove, Jazz, reggae, ska\nGrooving with John\nBig John Patton – Let ‘Em Roll (1965 – Blue Note – BLP 4239)\nΕν έτει 1965, ο εντυπωσιακός Β3 οργανίστας Patton, έχει την έμπνευση να φωνάξει τον βιρτουόζο κιθαρίστα της jazz Grant Green, με τον ντράμερ Otis Finch και μαζί τους τον βιμπραφωνίστα Bobby Hutcherson. Ηχογράφησαν ένα ελεύθερο studio album, έτσι ώστε να έχεις την αίσθηση, ακούγοντας το, ότι είσαι σε live set.\nΠρόσεξε τώρα, έχεις έναν οργανίστα σαν τον Patton και προσθέτεις μαζί του δύο βιρτουόζους, τον έναν στην κιθάρα, τον Green και τον άλλο στο βιμπράφωνο, τον Hutcherson. Τι περιμένεις να γίνει; Jazz της γκρούβας. Τα σόλο στο όργανο και τη κιθάρα εναλλάσσονται έχοντας τον κύριο λόγο και τα vibes προσθέτουν αυτό το κάτι άλλο, αυτό το παραπάνω, τη γλυκύτητα που χρειάζεται η τροφή του μυαλού. Τι άλλο να ζητήσεις;\nΌποιος το έχει, μπορεί να το κρατήσει, όποιος πετύχει κόπια βινυλίου ή cd, μπορεί να τα χτυπήσει άφοβα. Κατέβασε δωρεάν – κατέβασε με πληρωμή & άκουσε, αν μπορείς αγόρασε το βινύλιο, μετράει.\nRecorded at the Van Gelder Studio, New Jersey on December 11, 1965\nThe Shadow of Your Smile» (Mandel, Webster)\nThe Turnaround» (Hank Mobley)\nBig John Patton – organ, Bobby Hutcherson – vibes, Grant Green – guitar, Otis Finch – drums\nΕτικέτες: Big John Patton, groovy, Jazz, Let 'Em Roll\n11ο Ευρωπαϊκό Φεστιβάλ Τζαζ Αθήνας / 11th European Jazz Festival in Athens\nΩραίες ημέρες δρόμου θα ζήσω, καβαλώντας το Allez μου από το πρωί έως αργά το βράδυ ακούγοντας μουσική. Αύριο, λοιπόν, αρχίζει η καθιερωμένη καλοκαιρινή μάζωξη για κουβέντα στην Τεχνόπολη. Όποιος θέλει να ακούσει κάνα jazz-άκι καλύτερα να κάτσει σπίτι του με κανένα cd ή βινύλιο, ακόμη καλύτερα, εκτός και αν πάει από νωρίς και αράξει μπροστά για να ακούει καλά. Εγώ πάντως θα κατέβω κάποια βράδια και μετά από μερικές μπύρες με το παρεάκι μάλλον θα κουβεντιάζω και εγώ.\nΣίγουρη είναι η Πέμπτη, δεν έχετε παρά να δείτε και να ακούσετε στο παρακάτω βίντεο τους Ibrahim Electric.\nΠληροφορίες για το πρόγραμμα και τους καλλιτέχνες μπορείτε να βρείτε εδώ.\nΕτικέτες: 11ο Ευρωπαϊκό Φεστιβάλ Τζαζ Αθήνας, 11th European Jazz Festival in Athens, Athens, Αθήνα, Τζαζ, Jazz


Η δεύτερη φάση της εισβολής και η τουρκική μεθοδικότητα - Infognomon Politics\nInfognomon Politics > Ροή Ειδήσεων > Εθνικά Θέματα > Κύπρος (Εθνική Φρουρά, Κύπρος 1974) > Η δεύτερη φάση της εισβολής και η τουρκική μεθοδικότητα\nΚύπρος (Εθνική Φρουρά, Κύπρος 1974) 14 Αυγούστου 2020\nΗ δεύτερη φάση της εισβολής και η τουρκική μεθοδικότητα\nΗ ΔΕΥΤΕΡΗ φάση της εισβολής ήταν η υλοποίηση επί του εδάφους των τουρκικών σχεδίων σε βάρος της Κύπρου. Η ολοκλήρωση του σχεδίου Αττίλα, που ξεκίνησε με την εισβολή στις 20 Ιουλίου 1974 έκλεισε τον κύκλο του, σε ό,τι αφορά τη στρατιωτική επιχείρηση, τον Αύγουστο του ίδιου χρόνου. Είχε προηγηθεί το άφρον πραξικόπημα της χούντας και της ΕΟΚΑ Β’, που έστρωσε το χαλί στην Τουρκία για να εισβάλει στο νησί. Ήταν οι δυο όψεις του ίδιου εγκλήματος. Το πραξικόπημα άναψε πράσινο φως στην Άγκυρα, η οποία με υπομονή ανέμενε αυτή τη χρονική συγκυρία για να υλοποιήσει διαχρονικούς της σχεδιασμούς.\nΤΟΝ Αύγουστο, στη δεύτερη φάση της εισβολής, οι τουρκικές στρατιωτικές δυνάμεις κατοχής προέλασαν και κατέκτησαν διά της βίας των όπλων ένα μεγάλο τμήμα του νησιού. Εκδίωξαν τους Έλληνες Κύπριους από τις περιοχές τους, τις ιδιοκτησίες και επιχείρησαν εξαρχής να επιβάλουν ένα εθνικό ξεκαθάρισμα. Ήθελαν και σε μεγάλο βαθμό το πέτυχαν. Ήταν σαφές πως οι Τούρκοι ήθελαν να μη δώσουν δυνατότητα στη διπλωματία να αναπτυχθεί μέχρι και να ολοκληρωθούν οι σχεδιασμοί τους επί του εδάφους. Μετά τις στρατιωτικές επιχειρήσεις ξεκίνησαν μακρές, ατελέσφορες και εν πολλοίς αδιέξοδες συζητήσεις. Ήταν κι αυτό μέσα στους σχεδιασμούς για εδραίωση των κατοχικών τετελεσμένων που επέβαλαν διά των όπλων.\nΕΧΟΥΝ περάσει 46 χρόνια από τότε. Η κατοχή παραμένει, όπως και οι πρόσφυγες. Η Τουρκία εδραιώνει τα κατοχικά δεδομένα. Κουβάλησε έποικους, δημιούργησε κατοχικές υποδομές και κατάφερε να μην κατηγορείται για τα εγκλήματά της. Κατάφερε να κάνει εισβολή, να σκοτώσει, να βεβηλώσει, να λεηλατήσει, να εξαφανίσει ανθρώπους, αλλά να βρεθεί εκτός της μεγάλης εικόνας. Έκανε η Τουρκία εισβολή, κατέχει τμήμα της Κυπριακής Δημοκρατίας και διεξάγονται διαπραγματεύσεις σε δικοινοτικό επίπεδο. Η κατοχική δύναμη κατάφερε να χρησιμοποιήσει τον λεγόμενο δικοινοτικό διάλογο ως άλλοθι για τη συνεχιζόμενη κατάκτηση τμήματος της Κύπρου.\nΤΙ χρειάζεται να γίνει σήμερα, τι έπρεπε να γίνει από την πρώτη στιγμή; Ανατροπή των κατοχικών δεδομένων και απελευθέρωση. Η ανατροπή μπορεί να επιτευχθεί με εξουδετέρωση των τουρκικών σχεδιασμών. Χρειάζονται διπλωματικές κινήσεις που θα αναδεικνύουν την κατοχή, να στριμώχνουν την Τουρκία. Κι αυτό δεν χρειάζεται ιδιαίτερη προσπάθεια για να επιτευχθεί. Πρέπει να τίθενται εφεξής ενώπιον της Τουρκίας τα αυτονόητα. Τίποτε περισσότερο αλλά τίποτε λιγότερο. Αυτά τα αυτονόητα που έχουν ξεχαστεί ακόμη και στην Κύπρο. Ξεχάστηκαν, όμως και από το διεθνή παράγοντα. Δεν απευθύνονται στην Τουρκία, όταν πρόκειται να καταβληθεί μια νέα προσπάθεια. Στρέφονται προς τις δυο κοινότητες. Και μερικές φορές -το βιώσαμε κι αυτό- κατηγορούν την ελληνοκυπριακή πλευρά ότι δήθεν δεν θέλει λύση του Κυπριακού. Για την κατοχική, επιδρομική δύναμη ούτε κουβέντα.\nΣΑΡΑΝΤΑ έξι χρόνια μετά την εισβολή της Τουρκίας στην Κύπρο και δεν πρέπει να ζούμε μόνο με τις θύμησες. Χρειάζεται και αγώνας για απελευθέρωση. Η απελευθέρωση δεν περνά μέσα από υποχωρήσεις και οδυνηρούς συμβιβασμούς, που θέτουν σε κίνδυνο την επιβίωση του ελληνισμού στην Κύπρο, αλλά μέσα από διεκδικητικό αγώνα ανατροπής των κατοχικών δεδομένων.


Λευκωσία: Στο φως μοναδικό ψηφιδωτό του 4ου αιώνα. Γιατί έχει μεγάλη αξία - News365.eu\nHome Πολιτισμός Λευκωσία: Στο φως μοναδικό ψηφιδωτό του 4ου αιώνα. Γιατί έχει μεγάλη αξία\non: Αύγουστος 10, 2016 In: ΠολιτισμόςTags: αιώνα, Κύπρου, Λευκωσία, ψηφιδωτόNo Comments\nΤι είναι αυτό που κάνει ιδιαίτερα σημαντική την αξία του ψηφιδωτού που χρονολογείται στο πρώτο μισό του 4ου αι. μ.Χ. κι ήρθε στο φως στη διάρκεια ανασκαφικής έρευνας στην τοποθεσία Πιάθκια, στο Ακάκι της Επαρχίας Λευκωσίας;\nΗ καλή κατάσταση διατήρησης αλλά και η υψηλή ποιότητα κατασκευής του. Επίσης η σκηνή ιπποδρόμου που απεικονίζει, η οποία, σύμφωνα με τη Φρύνη Χατζηχριστοφή, αρχαιολογική λειτουργό του τμήματος Αρχαιοτήτων και επικεφαλής της ανασκαφής, θεωρείται σπάνια, ιδιαίτερα στις ανατολικές επαρχίες της Ρωμαϊκής αυτοκρατορίας. Συγκεκριμένα, μόλις δύο συναντούνται στην Ελλάδα και συνολικά επτά στον κόσμο και δη στις δυτικές επαρχίες της αυτοκρατορίας – Βόρεια Αφρική, Γαλλία και Ισπανία.\nΜε μήκος 26 και πλάτος 4 μέτρα\nΤο ψηφιδωτό δάπεδο, που έχει μήκος 26 μέτρα και πλάτος 4, λοιπόν, και ναπεικονίζει σκηνή ιπποδρόμου με πλούσιο γεωμετρικό διάκοσμο, παρουσιάστηκε σήμερα στο πλαίσιο συνέντευξης Τύπου, παρουσία του Κύπριου υπουργού Μεταφορών, Επικοινωνιών και Έργων Μάριου Δημητριάδη.\nΗ ανασκαφή επικεντρώθηκε σε δύο τομείς. Στα νότια δεξαμενής, όπου το 2014 εντοπίστηκαν κατάλοιπα ψηφιδωτού δαπέδου, και στα ανατολικά του χώρου, όπου αποκαλύφθηκαν τρία δωμάτια ανισομερή μεταξύ τους που πιθανόν να σηματοδοτούν το ανατολικό άκρο του κτηρίου, καθώς και τέσσερα παράλληλα λαξεύματα στον φυσικό βράχο.\nΗ ανασκαφική έρευνα αποκάλυψε τμήμα ψηφιδωτού, το οποίο απεικονίζει παράσταση αρματοδρομιών σε εξέλιξη εντός ιπποδρόμου και πλούσιο γεωμετρικό διάκοσμο. Η εικονική σκηνή περιλαμβάνει τέθριππα, στα οποία απεικονίζεται όρθιος ο ηνίοχος, τα οποία αγωνίζονται γύρω από τον εύριπο (spina). Κάθε άρμα συνοδεύεται από δύο επιγραφές.\nΣτην ανατολική άκρη του εύριπου διακρίνεται η meta, δηλαδή το σημείο στροφής των αρμάτων, η οποία αποδίδεται ως ένα κυκλικό βάθρο πάνω στο οποίο στηρίζονται τρεις κώνοι που απολήγουν σε ωό. Πάνω στον εύριπο απεικονίζονται, επίσης, τρεις κίονες που απολήγουν σε τρία χάλκινα δελφίνια, από τα οποία ρέει νερό, και ένας ναΐσκος. Ανάμεσα στα άρματα εμφανίζονται ένας έφιππος και δύο πεζοί άνδρες που κρατούν ο ένας μαστίγιο και ο άλλος αγγείο με νερό.\nΗ χώρα με το καλύτερο κλίμα στον κόσμο


Όταν οι τρελοί μιλούν by exitirion open digital publications - Issuu\nΕ υθ ύ μι ο ς Πα να γι ώ τα Αρι στ έ α Κ ω σ τή ς Έ λε ν α Δώ ρ α\nΛέ ν τζ ας Τ σι αν ογι άν νη Τ σάν τ ζ ου Πα παζ άκ Γε ω ρ γά τ σ ου Τ σακ νά κη\nΌταν οι τρελοί μιλούν…\nΔωμάτιο οχτώ (του Ευθύμιου Λέντζα)\nέπλεκε κάλτσες μάλλινες και φανελάκια. Κοιτούσε την ανθισμένη αμυγδαλιά στην αυλή, την ξύλινη κούνια που έπαιζε με τον αέρα. Ο τετράχρονος γιος της σκάλιζε το χώμα κάτω απ’ την αμυγδαλιά. Σηκώθηκε να μαγειρέψει. Είχε μόνιμα ένα κολλημένο χαμόγελο στο πρόσωπο. Γύρισε πάλι στην καρέκλα, συνέχιζε να πλέκει. Έριξε μια ματιά έξω απ’ το παράθυρο. Το παιδί έπεσε και χτύπησε τα γόνατα, έβαλε τα κλάματα. Τρόμαξε. Το κουβάρι έπεσε απ’ την ποδιά στο πάτωμα και ξετυλίχθηκε μέχρι την πόρτα της κουζίνας. Η φασολάδα έβραζε στην κατσαρόλα. Έσβησε το πετρογκάζ, έπλυνε μαρούλια, ντομάτες κι ετοίμασε τη σαλάτα. Το αγόρι έκανε κούνια κρεμασμένο σαν σταφύλι κάτω απ’ τον ίσκιο της αμυγδαλιάς. Έπλεκε ασταμάτητα. Έπλεκε για το παρελθόν και για το μέλλον. Να μεγαλώσει το παιδί να μην κρυώνει. Στο σχολείο να φοράει μάλλινη φανέλα μέσα απ’ το βρακί, μη τύχει κι αρρωστήσει. Να γίνει\nκαλός άνθρωπος στην κοινωνία, να νοικοκυρευτεί. Να σπουδάσει γιατρός ή δικηγόρος, κι εκείνη να καμαρώνει σαν γύφτικο σκεπάρνι. Στο ραδιόφωνο μπαγιάτεψαν τα τραγούδια. Η τηλεόραση απέκτησε χρώματα. Εκείνη έπλεκε. Έστρωσε το τραπέζι για τρείς. Ο άντρας έλειπε στο χωράφι. Φέτος πήγε καλά η σοδειά. Δεν την ένοιαζε που ασπρίσαν τα μαλλιά της. Είχε άντρα και παιδί. Τα είχε όλα. Θα διαλέξει και τη νύφη για το γιό της σαν μεγαλώσει, μην κακοπέσει με καμιά σουρλουλού. Έξω, ο Απρίλης χόρευε αγκαλιά με την αμυγδαλιά. Το φαγητό ήταν έτοιμο. Η νοσοκόμα μπήκε στο δωμάτιο να ταΐσει τη γυναίκα. Της έδωσε τα χάπια. Προσποιήθηκε ότι παίρνει τις βελόνες και το κουβάρι από τα χέρια της. Έβαλε τη γυναίκα να κοιμηθεί. Δίπλα στο κομοδίνο, μια ασπρόμαυρη οικογενειακή φωτογραφία. Μαμά, μπαμπάς, παιδί. Έσβησε τα μάτια της χαμογελώντας.\nΆνθος (της Παναγιώτας Τσιανογιάννη)\nΈσπασα το χερούλι από την χοντρή κούπα του τσαγιού υφασμάτινα κουμπιά σφίγγουν το στέρνο τραβούν το πηγούνι μάζεψαν και τα μαλλιά σήμερα μου τα έσφιξαν σε κοτσίδες να είναι έτοιμα… είπαν... θα φέρουν ψαλίδι δε θέλω να ακούω βγήκα στον περίβολο χθες βράδυ κρυφά έπιασα τους μίσχους των λουλουδιών ένα ένα τα έσπασα μέσα στη νύχτα άκουγα το κρακ και γελούσα τα άφησα στα κάγκελα, ψηλά να τα βλέπω το πρωί δε γέλασε κανείς μονάχα έσφιξαν κοτσίδες τα μαλλιά όλη μέρα σκέφτομαι το ψαλίδι τρίχα τρίχα τραβώ γελάω πολύ αίμα και μαλλιά θα σκουπίσουν σήμερα πλάι στο παγωμένο σάβανο.\nΚωμωδία με τρελό (της Αριστέας Τσάντζου)\nΣτο σπίτι «Δεν ξέρουν να κάνουν παπούτσια!». Κάθε φορά που μιλούσε τίναζε απότομα το κεφάλι του προς τα πάνω, με μια νευρική και περήφανη κίνηση. Έλεγε τη φράση και εξίσου απότομα το κατέβαζε. Έπαιρνε έπειτα ένα σοβαρό ύφος. Το στόμα σε ανάποδο χαμόγελο. Τα μάτια μισόκλειστα. Συνοφρυωμένα. Σαν να σκέφτονταν\nμπροστά στο παράθυρο. Από έξω η βιομηχανική επανάσταση γέμιζε με ογκώδη αυτοκίνητα τους άδειους δρόμους, έφτιαχνε επιγραφές με φώτα, τελειοποιούσε τα ασανσέρ στις ανεγειρόμενες πολυόροφες οικοδομές. «Αρχίσαμε!», μουρμούρισε η μητέρα του από μέσα της. Εκείνη κάθονταν στον καναπέ. Έπλεκε. «Έχεις απόλυτο δίκιο χρυσό μου!», του είπε εύθυμα. «Ο πατέρας ήξερε!», συνέχιζε εκείνος. «Ο παππούς ήξερε!». «Ο προπάππους\nκουδούνι. «Έχεις δίκιο χρυσό μου! Ανοίγεις σε παρακαλώ;». Ήταν η κα Παπαδάκη, φίλη της μητέρας του. Κρυμμένη πίσω από μια εντυπωσιακή υπερμεγέθη γούνα. Κρατούσε ένα πακέτο στα χέρια της. «Καλημέρα! Πέρασα να σας δώσω την πρόσκληση για τον γάμο!», είπε εύθυμα. Κάθισε δίπλα στη φίλη της στον καναπέ. Έδωσε την πρόσκληση. «Να σου δείξω;», ρώτησε τη φίλη της\nρητορικά μάλλον γιατί αμέσως άνοιξε το πακέτο που κρατούσε όταν μπήκε. Έβγαλε ένα ζευγάρι γαλάζια σατέν γοβάκια. Με όμορφες ημιπολύτιμες πετρούλες μπροστά για στολίδι. «Δεν είναι υπέροχες;». Κοίταζαν θαμπωμένες ένα πραγματικό έργο τέχνης. «Εγώ\nαιφνιδιάζοντας τις 2 γυναίκες. Το πήρε και πήγε στο παράθυρο για να το μελετήσει. «Δώσε πίσω το παπούτσι!», τον διέταξε η μάνα του. Εκείνος ούτε που την άκουσε. Το παρατηρούσε στο φως. Ξαφνικά άρχισε με τα δυο του χέρια να το διπλώνει ξανά και ξανά δοκιμάζοντας την αντοχή του. Συνέχισε στρίβοντάς το δεξιά και αριστερά. Το τακούνι ξεκαρφώθηκε. Η σόλα ξεκόλλησε. Το τεντωμένο νήμα που στερέωνε τις χάντρες έσπασε. Κρυστάλλινη βροχή ακούστηκε στο παρκέ καθώς έπεφταν. Όλα έγιναν πολύ γρήγορα. Η κα Παπαδάκη έπαθε υστερία. Τσίριζε και φώναζε. Η μητέρα μια μάλωνε εκείνον, μία να συνεφέρει την φίλη της. Την διαβεβαίωνε ότι θα τα αντικαθιστούσε. Θα την αποζημίωνε. Αμέσως θα πήγαινε να αγοράσει καινούρια. «Δεν φτάνει που σε σώσαμε από βέβαιο ρεζιλίκι, θέλεις και αντικατάσταση! Έλεος!», σχολίαζε υπεροπτικά και αλαζονικά εκείνος. Φούντωνε η κα Παπαδάκη. Φούσκωνε η μητέρα. Τα μπαλόνια της οργής έγιναν!\nΣτο δικαστήριο -\nΕίναι τρελός κε Πρόεδρε! Και η μάνα του μαζί. Δεν φτάνει που μου κατέστρεψαν τα παπούτσια – και δεν τα πλήρωσαν ποτέ (κοίταξε βλοσυρά στο ακροατήριο την φίλη της), τον έφερε στον γάμο! Μου χάλασαν και το γλέντι κε Πρόεδρε! (το κοινό γέλασε).\nΤα γεγονότα παρακαλώ, είπε ο δικαστής χτυπώντας ανάλαφρα το σφυράκι του. - 11 -\nΣτην αρχή έπεσε στα τέσσερα μπροστά στην πίστα και κοιτούσε τα πόδια μιας καλεσμένης. Πώς είναι οι γάτες που έρχονται στα πόδια σου; Έτσι ακριβώς! Ενοχλήθηκε ο συνοδός της, έγινε ένας μικρός καυγάς. Τον τράβηξε στη θέση του η μάνα του. Αν και εγώ στη θέση της θα τον έπαιρνα και θα έφευγα. (Γύρισε και την ξανακοίταξε)\nΜετά άλλαξε η μουσική. Τα τραγούδια έγιναν πιο γρήγορα. Η κόρη μου – η νύφη – σήκωσε ανάλαφρα το νυφικό για να βηματίζει με ασφάλεια. Τότε εκείνος της όρμηξε! Την έπιασε από το αστράγαλο. Εκείνη έχασε την ισορροπία της και έπεσε! Κάταγμα στο δεξί χέρι! Αλλά εκείνος δεν την άφηνε.\nΚαλά δεν ήταν κάποιος να τον σταματήσει;\nΠώς! Βέβαια! Αλλά εκείνος δεν ξεκολλούσε με τίποτα. Στο τέλος της έβγαλε το παπούτσι και δεν το έδινε. Κοιτάξτε πώς το έκανε! (Όρμησε η Παπαδάκη στο τραπέζι του δικηγόρου της και άρπαξε το νυφικό γοβάκι. Λες και βρέθηκε στα δόντια σκύλων! Κοιτάξτε! (άφησε το παπούτσι μπροστά στο πρόσωπο του δικαστή). Έτσι και το χεράκι της! Μας χάλασε την ομορφότερη μέρα! Να τον κλείσετε μέσα! Είναι επικίνδυνος!\n«Δεν ξέρουν να φτιάχνουν παπούτσια!», ακούστηκε η υπεροπτική κοφτή φωνή του κατηγορούμενου. (όλοι τον κοίταξαν. Εκείνος όμως κοιτούσε τα παπούτσια του δικηγόρου του). «Ο πατέρας μου ήξερε!...», άρχισε το ποίημα. (Ο δικαστής όμως που δεν ήξερε το ποίημα του έδωσε τον λόγο).\nΉταν άψογοι υποδηματοποιοί! Εξαιρετικοί επαγγελματίες!\nΠοιοι οι τσαγκάρηδες; ειρωνεύτηκε η Παπαδάκη. Τσαγκάρηδες ήταν κε δικαστή! Επιδιορθώσεις κάνανε! Και αυτός εδώ μόνο χαλάει! Ούτε διορθώνονται πια! Να μπει φυλακή κε πρόεδρε!\nΔεν μπαίνει φυλακή κάποιος για ένα χαλασμένο παπούτσι! - 12 -\nΠέντε! Πέντε παπούτσια κε πρόεδρε! Τρία που σας ανέφερα και άλλα δύο περιστατικά που μου τα ανέφεραν την επόμενη μέρα. Είναι εδώ μάλιστα (δείχνει προς το ακροατήριο). Να τις καλέσετε να σας τα πουν!\nκατηγορούμενος. «Ο πατέρας μου ήξερε!...», άρχισε το ποίημα. -\nΗσυχία κατηγορούμενε, λέει ο δικαστής αυστηρά.\nΞαφνικά ο κατηγορούμενος έπεσε κάτω από το τραπέζι και έπιασε το παπούτσι του δικηγόρου του. Αυτός τράβηξε το πόδι. Γάτα που παίζει με μαντήλι. Το τραβά και δεν το αφήνει. Το τραπέζι χοροπήδαγε πάνω από το κεφάλι του τρελού, ο δικαστής χτυπούσε το σφυράκι του για να επανέλθει ησυχία, η κα Παπαδάκη φώναζε με ικανοποίηση «ορίστε! Τα βλέπετε;» και από το βάθος της αίθουσας η μητέρα προσπαθούσε να ηρεμήσει το παιδί της. Ο τρελός δεν άφηνε με τίποτα το πόδι του δικηγόρου. Οι αστυνομικοί τον τραβούσαν μα δεν μπορούσαν να τον ξεκολλήσουν. «Αυτό\nΠαπαδάκη. Η αποζημίωση που χρειάστηκε να καταβάλλει η μητέρα του τρελού για τα πέντε ζευγάρια παπούτσια πολυτελείας και το κάταγμα στο χέρι της νύφης ήταν τσουχτερή. «Ακριβά τα παλιοπάπουτσα», συνέχιζε να φωνάζει στη λήξη της δίκης ο κατηγορούμενος. Ο δικαστής επέβαλε τον εγκλεισμό του σε κάποια ψυχιατρική κλινική για το διάστημα σαράντα ημερών. Μετά θα έκριναν οι γιατροί αν θα μπορούσε να επανέλθει στον πρότερο βίο ή να μπει σε κάποιο άλλο ίδρυμα. Το ίδιο διάστημα η μητέρα ανακάλυψε – με μεγάλη προσπάθεια – έναν τσαγκάρη που δεν πήγαινε καλά η επιχείρησή του. Έδωσε όλες τις οικονομίες της και αγόρασε την επιχείρηση με τον όρο να - 13 -\nπαραμείνει αφενώς ο τσαγκάρης στη θέση του, κάνοντας την δουλειά που έκανε πάντα , αφετέρου να πάρει στην δούλεψή του και τον γιο της. Ο τρελός λοιπόν, πήρε την θέση «γενικού υπεύθυνου». Στέκονταν όλη μέρα όρθιος στην είσοδο του μαγαζιού. Στις πελάτισσες που έρχονταν\nπαπουτσιών, έλεγε πάντα το ίδιο ποίημα: «δεν ξέρουν να κάνουν παπούτσια...». Όταν ο τσαγκάρης επιδιόρθωνε, στέκονταν σχεδόν πάνω από το κεφάλι του και έδινε οδηγίες για το πως να γίνει σωστά. Ήταν κουραστικό για τον τσαγκάρη, αλλά με τον καιρό το συνήθισε. Τα νέα για τον «τρελό τσαγκάρη» κυκλοφόρησαν γρήγορα στην πόλη. Όλοι έφερναν σε εκείνον τα παπούτσια τους, τουλάχιστον για μία φορά στη ζωή τους. Μόνο και μόνο για να τον δουν. Είχε γίνει γραφικός. Κομμάτι της πόλης. Με την ενεργό συμμετοχή του τα παπούτσια δεν θα μπορούσαν παρά να γίνουν «σωστά» και «άψογα», τουλάχιστον για τον ίδιο. Με μεγάλη ικανοποίηση τον άκουγαν να λέει σε όσες παραλάμβαναν τα επιδιορθωμένα γοβάκια τους «αυτά είναι παπούτσια!». Και εκείνες το πίστευαν!\nΦρενοβλάβεια (της Αριστέας Τσάντζου)\nόρμηξε. Εκείνος πήγε να\nχτυπιόταν να ξεφύγει. Κάποια στιγμή γύρισε κάπως το χέρι του. Του έμπηξε τα δόντια της. Λυσσασμένο σκυλί δεν ξεκολλούσε από τον καρπό. Ούτε όταν γεύτηκε το αίμα του μαλάκωσε. Ούτε όταν της χτύπαγε το κεφάλι με μια παντόφλα\nμαλάκωσε. Τα έμπηγε με όλη της την δύναμη. Του έκοβε την σάρκα σιγά σιγά. Ένιωθε το αίμα να τρέχει πάνω της νερό. Όταν κάποια στιγμή την πέταξε πέρα, το ένα δόντι είχε ξεκολλήσει. Είχε μείνει καρφωμένο στο κόκκαλο του καρπού. Την κοίταζε τρομαγμένος. Κοιτούσε με φρίκη το χέρι του. Εκείνη είχε μαλακώσει. Του χαμογελούσε. Πασαλειμμένη με αίμα, δίχως το μπροστινό δόντι, με βλέμμα αλλόκοτο. Τον είχε δει μια φορά να κρυφοκοιτάζει την αδερφή της όταν έκανε μπάνιο. Τον είχε ξαναδεί να ψάχνει στα άπλυτά της. Να κρατά σαν τρεμάμενο σπουργίτι στην παλάμη του το κατουρημένο της βρακί και να το μυρίζει σαν τριαντάφυλλο. Να χαϊδεύεται, ν’αρπάζεται με λαγνεία. Τον είχε δει. Ήταν όμορφη η αδερφή της! Σαν ψέμα! Τον προηγούμενο χρόνο χήρεψε και κατέρρευσε. Ποτήρι κρυστάλλινο που έπεσε στο πάτωμα. Δεν φρόντιζε τα παιδιά. Τον εαυτό της. Εκείνος επέμενε να την\nπάρουν σπίτι τους. «Ήταν το σωστό». «Τι θα έλεγε ο κόσμος;». Έπειτα άλλαξε και εκείνος. Έπαψε τις αγένειες. Τις φωνές. Τα επικριτικά σχόλια. Χαμογελούσε. Ντύνονταν όμορφα. Έκανε συχνά μπάνιο. Κουβάλαγε ψώνια. Πράγματα όμορφα. Για τα ανίψια. Έκανε διάφορα. Ήταν άλλος άνθρωπος. Για την αδερφή της... Πονούσε. Πληγώνονταν. Πάντα όλοι εκείνη πρόσεχαν. Φυτό που αφυδατώθηκε. Ήθελαν να την αναστήσουν. Και αυτός μαζί. Πίστευε ότι δεν θα περάσουν ποτέ τα όρια. Εκείνη τουλάχιστον. Δεν ήξερε σε ποιον να ορμήσει. Σε εκείνη ήθελε. Στην οχιά που είχαν το ίδιο αίμα. Αλλά την συγκράτησε. Αυτός! Ο λακές της! Ούτε κατάλαβε πώς έμπηξε τα δόντια στη σάρκα του. Ένιωθε τα κρακ κρακ από τα νεύρα, από την φλέβα, από τον μυ που κόβονταν. Ένιωσε το δόντι να καρφώνεται σε ένα άλλο κρακ. Ήθελε να του κόψει το οστό. Ήθελε να τον εξαφανίσει. Που την συγκρατούσε. Τον δάγκωνε και απ’τα δακρυσμένα μάτια της έβλεπε την αδερφή της τυλιγμένη στο σεντόνι. Στο σεντόνι της προίκας της. Την κοίταζε με τρόμο. «Γιατί;», φουρκίζονταν. «Γιατί αυτόν;». Κρακ το χέρι, το δόντι, το μυαλό. Υποχώρησαν. Η δαγκωματιά εξανέμισε το μίσος, την οργή, τον πόνο. Έστεκε και χαμογελούσε ανακουφισμένη. Το πρόσωπό της γεμάτο αίματα, δίχως δόντι, με μάτια αλλόκοτα, θολά. Ξεμαλλιασμένη χαμογελούσε. Έπειτα αργά βγήκε από το δωμάτιο. Από το σπίτι, από τον δρόμο, από την γειτονιά, από τον εαυτό της. Περπατούσε και ρωτούσε τα ζευγάρια των περαστικών «γιατί;». Είχε την θολή γεύση του αίματος στα μάτια. «Γιατί;»\nΡακοσυλλέκτρια, φονεύς του εραστού της (της Αριστέας Τσάντζου)\nκρότος ήταν εκκωφαντικός. Η\nστην κατοχή που δεν παύει. Το κορμί της σπαρταρούσε από τρόμο κολλημένο\nκραβατοκάμαρας, ένα μέτρο μακριά από το κρεβάτι. Γεμάτη αίματα, σε κατάσταση υστερίας. Η Μοσχούλα στέκονταν όρθια με την\nχέρια. Κατεβασμένη. Στα περήφανα μάτια της έβλεπες κεραυνούς, αστραπές, θύελλες μίσους. Κι άλλες καραμπίνες να σημαδεύουν τον Τάσο. «Τομάρι», είπε ξεψυχισμένα. Η μικρή σύρθηκε σαν ζώο στα τέσσερα και κουλουριάστηκε στα πόδια της μάνας της. «Ησύχασε», είπε και χάιδεψε τα μαλλιά της. «Τράβα να πλυθείς». Κατέβαζε τα πρόβατά του στο Κολωνάκι. Στην Πλάκα την είδε. Οδός Κλειτίου. Είχε κάνα χρόνο που ήρθε χήρα από την Έφεσσο. Τα σκουπίδια έψαχνε. Ξεδιάλεγε. Κράταγε για εκείνη, πούλαγε να βγάλει καμιά δεκάρα. Μαζί της έσερνε τα τρία παιδιά της. 11 η Αννιώ της, 6 και 5 τα αγόρια της. Το εβλέπαν παιχνίδι. Σπρώχνανε το καροτσάκι,\nκουβαλήσουν τα χαρτόνια, τα παλιοπράγματα που βρίσκανε.\nΕκεί την είδε. Εκεί την ορέχτηκε. Κι έπειτα την βοήθησε. Της υπέδειξε λίγο παραπάνω ένα αφημένο κτήμα, με ένα ετοιμόρροπο σπίτι. Κάποτε πρέπει να υπήρξε και μαντρί γιατί μύριζε έντονα. Την βοήθησε. Το έκανε σπίτι. Έγραψε τα παιδιά στο σχολείο. Της έφερνε τυρί και γάλα κάθε μέρα για τα παιδιά. Την βοήθησε. Της βρήκε σπίτια να καθαρίζει. Να μην είναι ρακοσυλλέκτρια. Της φύλαγε εκέινος τα παιδιά να πάει να δουλέψει ή τα έπερνε μαζί του στη βοσκή. Την βοήθησε. Σε ένα χρόνο αποταμίευσε αρκετά. Άρχισε να ελπίζει ότι θα κατάφερνε μια μέρα να προικίσει την Αννιώ της για να την παντρέψει. Η Αννιώ της έπρεπε να ζήσει όμορφα. Έπρεπε να σβήσουν από το μυαλό της οι εικόνες του διωγμού, της φυγής, της προσφυγιάς, ο θάνατος του πατέρα της. Δυο γυναίκες είχε στην υπηρεσία της Αννιώς στην Σμύρνη. Στις δαντέλες και στα μετάξια κοιμόταν. Δεν πρόλαβε να κρατήσει τίποτα. Πρώτα ήρθαν ένα βράδυ και άρπαξαν τον άντρα της. Καπετάνιος. Με δικό του καράβι. Έπειτα σύραν εκείνη.\nχαμογελούσε στην Αννιώ που κοιτούσε κ έκλαιγε όσο την βίαζαν. Κι ας πονούσε. Είχε δει τόσα πολλά η Αννιώ. Κι έπειτα ο κατατρεγμός τους στην Αθήνα. Το κρύο, η πείνα, ο βήχας. Δεν άντεχε άλλα. Κι εκείνος τα ήξερε όλα αυτά. «Φίδι», είπε και έφτυσε τον γυμνό βοσκό πάνω στο κρεβάτι της. Έχασκε με τα μάτια αιώνια τρομαγμένα και ορθάνοιχτα, γεμάτος αίματα. «Ιδιαίτερον\nρακοσυλλέκτριαν Μοσχούλαν, χήραν εκ Μικράς Ασίας, μητέρα 3 τεκνών, ων το μεγαλύτερον έχει ηλικίαν 13 ετών, η οποία δι' όπλου κυνηγετικού εφόνευσε την νύκτα, προ δύο περίπου ετών, εις το παρά την οδόν Θηβών κτήμα Αλεξ. Σούτσου, τον εραστή της, βοσκόν Αναστάσιον ...». Η Αννιώ έσφιγγε το απόκομμα της εφημερίδας στα ξυλιασμένα χέρια της όταν την βρήκαν. Μαζί ακόμα ένα άρθρο που προηγούνταν - 18 -\nχρονολογικά και χαρακτήριζε την μητέρα της «Ρακοσυλλέκτρια, φονεύς του εραστού της». Στο κομοδίνο της κλινικής, δίπλα στο κρεβάτι της, ένα μικρό κουτάκι. Μάζευε κρυφά τα ψυχοφάρμακα που της δίναν. Βρέθηκε άδειο δίπλα της. « Δεν πρέπει να το μάθει κανείς», της είπε εκείνη την βραδιά η μάνα της. «Για να παντρευτείς».\nΟ Φερδινάνδος της Ισπανίας (του Κωστή Παπαζάκ)\nΕίμαι ο «Φερδινάνδος ο VIII, Bασιλεύς της Ισπανίας». Το έμαθα μόλις σήμερα: 43 Απριλίου του έτους 3000. Νόμιζα πως ήμουν ο Αυξέντι Ιβάνοβιτς, ο γραφέας. Χαχαχα!!! Αγαπώ τη Σοφί. Η Σοφί θα παντρευτεί τον αυλικό. Η Σοφί όπως όλες οι γυναίκες κατά βάθος αγαπά τον Σατανά. Αναρωτιόμουν: Γιατί δεν μπορούμε να δούμε τις μύτες μας; Έμαθα ότι βολτάρουν όλες στο φεγγάρι. Μια από τις τελευταίες μου ανακαλύψεις είναι ότι: Ο κάθε πετεινός έχει την Ισπανία του. Είναι εκεί κάτω από το φτερό, προς το μέρος της ουράς. Εκείνο που φωτίζει στο βάθος μέσα στην γαλάζια ομίχλη είναι το σπίτι μου. Μήπως η μανούλα μου κάθεται στο παράθυρο; Μανούλα μου, λύτρωσε το άμοιρο παιδί σου. Σφίξε στην αγκαλιά σου τ’ ορφανό! Το ξέρετε ότι ο Bασιλιάς του Μαρόκου έχει μια κρεατοελιά κάτω από τη μύτη του; [Εμπνευσμένο από : «Το ημερολόγιο ενός τρελού» του Nikolay Gogol]\nTαμάρα – Η εγκληματούσα γυναίκα (της Έλενας Γεωργάτσου)\nμια στιγμή τα μάτια της. Το τοπίο\nσυνέχιζε να ταξιδεύει μέσα απ’ τα βλέφαρα. Αλλά μαζί μ’ αυτό κι άλλα, πολλά, πάρα πολλά, ανακατεμένα, δεν ήταν η ώρα ακόμα να ξεδιαλέξει. Κρατήθηκε όσο μπορούσε λίγο ακόμα,\nτ’ Δίπλα ο\nΕίχανε τσακωθεί για το παράθυρο και το μοιράσανε, τώρα το είχε εκείνος. Δεν είχε ιδέα πού βρισκότανε. Πρώτη φορά στη ζωή της ταξίδευε με τραίνο. Ή μάλλον, πρώτη φορά στη ζωή της ταξίδευε. «Καινούργια ζωή», της είχε πει η μητέρα ανοίγοντας ένα μικρό χαμόγελο, μα χωρίς να κουνήσει τα μάτια. Καθόταν τώρα δίπλα της στο διάδρομο, με τον πατέρα από κοντά. Και κολλητά στα γόνατα της μάνας, απέναντι, ο θείος Μικαέλ, ο μεγάλος αδερφός του πατέρα, με τη θεία Σούλα δίπλα. Αυτός είχε κανονίσει το ταξίδι. Όλη η οικογένεια για Ελλάδα. Είχε\nυπερασπιζότανε, διασκέδαζαν τόσο καλά οι δυο τους, στήριζαν τόσο καλά ο ένας τον άλλον, αδέρφια, τίποτα δεν έμπαινε ανάμεσά τους. Είχε γνωρίσει λέει ο θείος έναν Έλληνα, κολλητός του, Πειραιώτης, έλα, του λέει, ν’ αναστηθείς, ανοίγω μαγαζί και θέλω χέρια, τρία παλληκάρια κι ένα κορίτσι στα 15 ποτέ δεν πάει χαμένο, έλα. Ξανάκλεισε τα μάτια. Εκεί που καθόταν δεν μπορούσε να κουνηθεί: τα πόδια της είχαν πιαστεί όσο και να τ’ άλλαζε αριστερό-δεξί, δεξί-\nαριστερό (δίπλα δεν χωρούσαν) και με τις τσάντες που είχε χώσει η μάνα κάτω απ’ τα πόδια της δεν υπήρχε χώρος για άπλωμα. Τέντωσε τη μέση ανοίγοντας τα βλέφαρα και επιβεβαίωσε αυτό που είχε αρπάξει νωρίτερα: ο ώριμος κύριος διαγώνια απ’ το διάδρομο έριχνε κρυφές ματιές. Ξανάλλαξε πόδι. Ο Σεργκέι φωτισμένος απ’ το παράθυρο, αγνός, παρθένος, η τρυφερότητα την κατέκλυσε. Άραγε θα τον ξανάβλεπε ποτέ;. Τα ματοκλάδια του στραφταλίζανε στον ήλιο. Κοίταξε τον άλλο αδερφό της. Είχε κερδίσει παράθυρο κι αυτός απ τον ξάδερφό του και χάζευε. Ήταν όντως ωραία περιοχή. Σκούρα μπλε θάλασσα δεξιά και ξεροπράσινο τοπίο με χαμηλούς λόφους αριστερά. Ο ήλιος ανεβαίνει στην πλάτη σαν ανάσα. Ο Αντρέα ανασηκώνεται, την κοιτάει και της χαμογελάει αφηρημένα. Το κρατάει αυτό. Προσπαθεί να μην κινείται πολύ. Δε θέλει να θυμούνται τις τελευταίες της κινήσεις. Σηκώνει αργά τα βλέφαρα. Ο τύπος την κοιτάει. Τον κοιτάει για πρώτη φορά κι αυτή (ο Θείος Μικαέλ κοιμάται). Μεγάλος, 35-40, ερωτολάγνος, ωραίος, κατακτητής, εξουσιομανής, κινδυνομανής, χρήμα, πολλά κενά. Κλείνει τα μάτια. Την ξυπνάει η μητέρα που της προσφέρει κεφτεδάκι. Τη στιγμή που της τρέχουν τα σάλια και δάκρυα ευγνωμοσύνης συγχρόνως, συνειδητοποιεί ότι θέλει σαν τρελή να πάει στη τουαλέτα. Σηκώνεται απελπισμένη και πατώντας ή μάλλον παραπατώντας ανάμεσα σε τσάντες, πόδια, σακούλες, καταφέρνει να βγει στο διάδρομο όπου με αναζητητικό βλέμμα κατευθύνεται προς τις τουαλέτες. Μα πόση ώρα κοιμήθηκα; αναρωτιέται, αφήνοντας ένα καταρράκτη υγρού να απελευθερώσει το κορμί και το μυαλό της. Περπατώντας πίσω το διάδρομο το μάτι της πέφτει στη μικρή φαλάκρα του θείου Μικαέλ και αμέσως μετά στα μαύρα χτενισμένα προς τα πίσω μαλλιά του «εραστή». Ναι, της αρέσει, ναι, μπορεί.\nΞαναμπαίνει στη θέση της φτιάχνοντας ένα καλύτερο χώρο. Τρώει. Η μαμά της πασάρει μέχρι να χορτάσει. Παίρνει κι ο Σεργκέι που ξύπνησε. Λέει στη μάνα ευχαριστώ. Ποτέ δεν το είχε ξανακάνει. Όταν σταμάτησε το τραίνο στο σταθμό μετά από κάμποσα 24ωρα και όλοι προχώρησαν προς την πλατεία, κανείς δεν πήρε είδηση ότι η Ταμάρα δεν είχε κατεβεί ακόμα. Κι όταν μετά ο θείος Μικαέλ επεσήμανε την απουσία της και την ψάξανε αυτή δεν ήταν πουθενά στο τραίνο. Τα προσωπικά της αντικείμενα ήταν μαζί τους, άρα, ήταν απαγωγή; Πιθανόν. Όταν μετά από τρία χρόνια οι γονείς της είχαν πια νόμιμα χαρτιά στη χώρα, κατάθεσαν τα στοιχεία της Ταμάρας στην αστυνομία και δήλωσαν\nΓομπόλοβα, εξαφανίστηκε 15 ετών, το 1910, απ’ το Σταθμό Λαρίσης. Δεν ξέρανε τότε…\nΉταν τόσο περίεργο. Τα ‘βαζε με τον εαυτό του. Γκρίνιαζε ότι του ‘χαν δώσει μια περιοχή χαμηλών προδιαγραφών παρ’ όλη την εμπειρία του, ν’ ασχολείται με τσακωμούς, βλακώδεις καταγγελίες γειτόνων,\nξυλοκοπήματα. Απ’ την άλλη, όταν μια στις τόσες προέκυπτε υπόνοια σοβαρού γεγονότος στη δικαιοδοσία του, Τμήμα 4, σαν κάτι να πάθαινε, σαν να ‘θελε να το θάψει, να το αποφύγει, σαν να φοβότανε, σαν κάτι να φοβότανε. Φεύγοντας απ’ το Τμήμα εκείνο το βράδυ, ήθελε παρέα. Αντρική παρέα. Βασικά να πιει ήθελε, αλλά όχι μόνος. Είχε δικαίωμα. Τα πάντα ήταν τακτοποιημένα. Ή όχι; Κάτι τον τριβέλιζε. Μπήκε στον «Ανέμελο Λαγό» και παράγγειλε ένα ουίσκι. Το αραίωσε καλά. Παγάκια και νερό. Τράβηξε δυο γερές γουλιές. Κοίταξε γύρω. - 23 -\nΣκορπισμένοι πότες στο μπαρ, βαριοσυνομιλούντες σε κανα-δυο τραπέζια, τους ήξερε σχεδόν όλους. Τράβηξε και μια τρίτη. Το τσιγάρο το ‘χε κομμένο καιρό. Ένιωσε δυνατός. Τράβηξε και τέταρτη. Πόσο ήθελε μια παρέα! Λοιπόν. Άλλος ένας φόνος Κινέζου στον Πειραιά. Τίποτα το ιδιαίτερο, τυπική περίπτωση φαινόταν, ο τύπος κάπου έμπλεξε, γυναίκα θα ‘ταν, stuff θα ‘ταν, τον μαχαίρωσαν στο σπίτι του, εργένης στα 40 του, ‘επιχειρηματίας’ του υπόκοσμου, κάπου σε κάποιον κάτι θα χρωστούσε. Έξω απ’ την δικαιοδοσία του κι αυτός, ευτυχώς στο Τμήμα του Δαμαλά, στο 1ο, μ’ αυτόν μπορεί να συνεννοηθεί. Ο δικός του ήταν ο δεύτερος, πριν ενάμιση χρόνο, κι τώρα, αυτός, ο πέμπτος. Την είχε κλείσει τότε την υπόθεση μετά από έξι μήνες έρευνα, είχαν βρει τον Κινέζο του νεκρό σ’ ένα σοκάκι μαχαιρωμένο άτσαλα τις πρώτες πρωινές ώρες, τον είχε καρφώσει ένας λευκός Πειραιώτης ο οποίος ποτέ δεν αποκάλυψε γιατί, ακόμα δικάζεται. Το είχε συνδυάσει από τότε, είχε προσπαθήσει να επικοινωνήσει με τον επιθεωρητή του 3ου, εκεί που είχαν βρει το πρώτο πτώμα Κινέζου στον Πειραιά, στο λιμάνι, ο Γιαννουκάκος ήταν τοίχος, δεν του ‘δωσε ψήγμα πληροφορίας. Σαν να θυμάται μια γκόμενα μπλεγμένη. Θα πάρει τον Δαμαλά αύριο πρώτη-πρώτη δουλειά. Αδειάζει το ποτήρι του. Κοιτάει γύρω. Τίποτα δεν έχει αλλάξει. Σηκώνεται αργά και φεύγει. Έχει δουλειά αύριο. Καλημέρα Κε Επιθεωρητά! Καλημέρα! Γιώργο, θέλω να μου φέρεις ό,τι υπάρχει για τους φόνους που έχω εδώ, σ’ αυτή την καρτέλα-ο δεύτερος είναι δικός μας αλλά φερ’ τον κι αυτόν- και… Μαρία, θέλω τον Δαμαλά στο τηλέφωνο και να βρεις τα τηλέφωνα των επιθεωρητών όπου έγιναν όλοι αυτοί οι φόνοι. Επίσης, ΚΑΙ ΟΙ ΔΥΟ, βρείτε αν υπάρχει γυναικείο πρόσωπο που να σχετίζεται με όλα τα θύματα. Ψάξτε το, προχωρήστε!!!\nΣκέφτομαι. Ναι, ξέρετε, κι όσο κι αν δεν το πιστεύετε, κι εγώ μπορώ να σκέφτομαι. Κι αν όσο δεν το πιστεύετε, τις περισσότερες φορές σκέφτομαι καλύτερα από σας. Έλα φιλαράκι λοιπόν εσύ τώρα που αποφάσισες ότι θα με εκμεταλλευτείς, θα με κάνεις ερωμένη και δούλα και πηγή χρήματος, θα σου πω εγώ. Μεγαλώνει το πουλί σου όταν με κοιτάς; Σε τρελαίνουν τα λάγνα μάτια μου την ώρα που σου υπόσχομαι υποταγή; Στα δίνω όλα, όλα. Σου λέω, είμαι μικρή, αδύναμη, λιμή, και είσαι μόνο εσύ, ο πιο άντρας του αντρός, φαντάσου, σαν εσένα, άλλον δε θέλω κανένα, μόνο εσένα! Αντί να με σκοτώσεις, το βάρος από πάνω μου να ξαλαφρώσεις. Κι όλες τις χάρες του κορμιού μου αμέσως θα γευτείς, επειδή εσύ είσαι ο αγαπημένος φροντιστής-εραστής! Τελικά τους γουστάρω στ’ αλήθεια τους Κινέζους. Δεν ξέρω τι λένε αυτά τα ψυχαναλυτικά, κοντούληδες και τετράγωνοι με ίσιο πυκνό μαλλί μαύρο, χτενισμένο προς τα πίσω. Δεν μοιάζουνε με τίποτα με τους άντρες της οικογένειάς μου: Εκείνοι είναι ψηλοί, ατσούμπαλοι, πλαδαροί, το μαλλί να εξαφανίζεται πρόωρα, χυδαίοι, σάλια γύρω απ’ το στόμα, η φαλακρίτσα του θείου, θεέ μου, πώς γεννήθηκα εγώ; Αλλά αυτά τα τετράγωνα αντρικά σωματάκια με προκαλούν. Και τα καουμπόικα τα πόδια. Φτιάχνομαι. Οι Κινέζοι είναι όλοι έτσι. Δεν πήγε καλά χθες. Τους το λέω απ’ την αρχή αλλά αυτοί κάτι παθαίνουνε. Τι; Τι; Ότι δεν μ’ ακούνε. ΔΕΝ μ’ ακούνε. Τίποτα δεν ήθελα. Και τον γούσταρα κιόλας, Όλα κανονισμένα ήτανε. Πώς την είδε ο τύπος…., είπαμε, μέχρι εδώ, ΟΧΙ, ξέρεις τι θα πει όχι; NO PROBLEM. Πώς έγινε; Πώς έγινε να φτάσω ΟΝΤΩΣ ΠΑΛΙ να με βιάζουνε; Δεν θα κοιμηθείς ήσυχος ρε τέρας. Χόρτασες και θέλεις τώρα να ησυχάσεις, εδώ, εδώ, στην ήσυχη ησυχία σου θα πεθάνεις.\nΘΑ ΠΕΘΑΝΕΙΣ! Κανένας δεν θα σ’ αναζητήσει, το μούτρο σου, αυτό το χαλασμένο, τώρα, όχι, μην κουνιέσαι, κρακ, πάρε κι άλλη πριν προλάβεις, ρωτούσες πριν αν ήθελα, ρωτούσες; Το σκατο- καβλί σου το ήθελα εκεί που το ‘χωνες ; ΠΑΡΤΑ ΤΩΡΑ! Να στο κόψω ήθελα, να το μασουλήσω και στο φτύσω στη μίζερη μούρη σου, αυτό ήθελα! Και πάρε κι άλλη μία, να!\nΓιώργο, Μαρία, τι βρήκατε, ακούω! Γιώργος: έχω τους φακέλους απ’ όλα τα θύματα κινέζων στον Πειραιά τα τελευταία δύο χρόνια, είναι 5, αυτοί που μου δώσατε, αλλά βρήκα ότι ακριβώς πριν απ’ αυτούς είχε γίνει κι ακόμα ένας στην Αθήνα στο κέντρο, τον βρήκαν νεκρό από χτυπήματα με πέτρα στο κεφάλι ενώ κοιμότανε. Η υπόθεση έχει κλείσει χωρίς να βρεθεί ο δολοφόνος, διαβάστε το φάκελο, πιστεύουν ότι ήταν μπλεγμένη γυναίκα επειδή το θύμα είχε μόλις πριν ε… συνουσιασθεί, Κε Επιθεωρητά, και τα χτυπήματα ήταν ελαφρά κι αδύναμα, ωστόσο το θύμα κατέληξε . Μπράβο Γιώργο, πολύ καλή δουλειά. Μαρία; Μαρία: Ο κος Δαμαλάς είπε πως περιμένει να μιλήσετε άμεσα. Να τον πάρω τώρα; Θα σου πω σε λίγο, να ρίξω μια ματιά στους φακέλους που έφερε ο Γιώργος. Τι απάντησαν οι άλλοι Επιθεωρητές; Μαρία: Όλοι απασχολημένοι, ζήτησαν να ξαναδοκιμάσω άλλη στιγμή Χμμμ… άλλη στιγμή… Μάλιστα. Ναι, έλα Γιάννη, πώς πάει, τι έχουμε; Ναι φίλε μου, ο πέμπτος στον Πειραιά, το πρόσεξες κι εσύ, είσαι στο τρέξιμο, σε καταλαβαίνω… Χμμμμ…, ναι, άντρας ο δολοφόνος, ναι, τι ξέρουμε για το θύμα, ναι, ναι, κατάλαβα, άκουσέ με, κοίταξα τους φακέλους όλων των\nθυμάτων, ναι, άντρες οι δολοφόνοι, αλλά υπάρχει ένα όνομα που εμφανίζεται σε τρεις μέχρι τώρα, στον δικό μου δεν ήτανε, Ταμάρα Γολόμποβα, αλλά μπορεί να κυκλοφοράει και με άλλα ονόματα, δες λίγο τις γυναίκες του θύματος, μπορεί να σχετίζεται, άκου με που σου λέω… Επίσης, έχω το φάκελο από ένα φόνο που έγινε στην Αθήνα περίπου ένα μήνα πριν ξεκινήσουν οι φόνοι στον Πειραιά, Κινέζος κι αυτός, από γυναίκα υποψιάζονται, αλλά δεν την βρήκανε, μπορεί να ‘ταν αυτή. Δεν ξέρω, δεν ξέρω, αλλά κάτι μου βρωμάει… Μέσα σε δύο χρόνια 5 Κινέζοι όλοι στον Πειραιά… Και να μη βγάζουμε άκρη… Κι αυτός ο προηγούμενος στην Αθήνα… Θα δούμε τι θα δώσει η δίκη για τον Τσάο, πιστεύω να βγει κάποια πληροφορία από κει. Στο κάτω – κάτω είναι η μόνη περίπτωση που συλλάβαμε κάποιον. Αυτός βαλτός μου φαινότανε, γι αυτό δε μιλάει, ίσως όσο πλησιάζει η δίκη να τρομάξει και να ομολογήσει, να μας πει ποιος τον πλήρωσε για τη δουλειά. Βέβαια αν πληρώθηκε καλά…\nΌχι, δεν κλαίω κύριε, ένα σκουπιδάκι, ω, ω, το μαντηλάκι μου έπεσε, συγνώμη, ωωω! Ευχαριστώ είσαστε τόσο ευγενικός! Η Ταμάρα σκουπίζει τα μάτια, χαμογελάει με προσποιητή δυσκολία στον Κινέζο τζέντελμαν που της χάρισε το μαντήλι, σκύβει ελαφρά το κεφάλι και προχωράει στην επόμενη πλατεία όπου κάθεται και παραγγέλνει τσάι. Ο καιρός είναι γλυκός, τα δέντρα γεμάτα μπουμπούκια κι ο ουρανός ελαφρά σκεπασμένος, ταιριάζει με τη μελαγχολία που ψάχνει να οργανώσει μέσα της. Πίνει το τσάι της ήσυχη κοιτώντας πουθενά. Ο Κινέζος-τζέντλεμαν εμφανίζεται μετά από ένα εικοσάλεπτο, εντελώς τυχαία και διακόπτει τον εσωτερικό ρεμβασμό της. Δυσκολεύεται να τον αναγνωρίσει (με συγχωρείτε, πόσο αγενής!), ανοιγοκλείνει βαριά τα βλέφαρα με χαμόγελο Μόνα\nΛίζα (είναι τόσο όμορφη αυτή πλατεία, κάθισα να χαλαρώσω μ’ ένα τσάι και ξεχάστηκα, αν το πιστεύετε, πρέπει να φύγω, ω, πρέπει να φύγω\nσυστήνεται: Χουάν Λη, αλλά είμαι ένας αληθινός Πειραιώτης, φαίνεστε ταραγμένη, μπορώ να κάνω κάτι για σας; Ευχαριστώ, ευχαριστώ πολύ, είσαστε τόσο ευγενικός, του δίνει το χέρι, Ταμάρα, Ταμάρα Γολόμποβα, πρέπει να φύγω τώρα, είμαι πολύ βιαστική, κοιτάζοντάς τον στα μάτια με σκούρο και θλιμμένο βλέμμα. Στο δρόμο σκέφτεται: εντάξει, από δω και πέρα είναι ζήτημα χρόνου, να τελειώνουμε και με τον Κόλια, καιρό τράβηξε αυτή η ιστορία, δύο μήνες τώρα, έχει αρχίσει κι αυτός να γίνεται πολύ πιεστικός.\nΑ! Δεν θα τ’ αφήσει αυτή τη φορά! Γιώργο! Πάρε τηλέφωνο τη γυναίκα σου και πες της ότι έχεις δουλειά σήμερα, θα πάμε μαζί στον «Ανέμελο Λαγό»! Και δε θέλω κουβέντα! Έκτος Κινέζος, στη δικαιοδοσία του πάλι, ο Λι-Χου Τζιν ή Κόλια, βρέθηκε νεκρός σε δωμάτιο ξενοδοχείου χτυπημένος με αιχμηρό μεταλλικό αντικείμενο στο πίσω μέρος του κρανίου. Το θύμα φαίνεται να προέβαλε σθεναρή αντίσταση, ενώ οι επιτιθέμενοι ήταν περισσότεροι του ενός, μάλλον τρία άτομα. Ο φονευθείς τους τελευταίους μήνες διατηρούσε σχέση με κυρία, της οποίας το όνομα παραμένει άγνωστο. Ιατροδικαστικά και λοιπά στοιχεία από τον τόπο του εγκλήματος αναμένονται. Ο Επιθεωρητής Γρηγοριάδης με το Γιώργο μπαίνουν στο μπαρ. Η κατάσταση είναι περίπου ίδια με την προηγούμενη φορά, μόνο που Επιθεωρητής παραγγέλνει το ουίσκυ του αυτή τη φορά ανέρωτο. Ο Γιώργος, μια μεγάλη μπύρα.\nΚαταπίνοντας την πρώτη γερή γουλιά, ο Γρηγοριάδης δηλώνει κουνώντας λικνιστικά το ποτήρι: με βοηθάει να σκέφτομαι. Έτσι μου ήρθε πρώτη φορά η ιδέα. Και ξέρεις τι ανακάλυψα σήμερα; Πήρα τον Δαμαλά και μου είπε ότι είχε πέσει πάνω σ’ αυτόν τον Κόλια, τον είχε υποψιαστεί να σχετίζεται με τον δικό του φόνο, αλλά δεν μπόρεσε να βρει στοιχεία εναντίον του! Πάω στοίχημα, είναι σαν ντόμινο, ο ένας σκοτώνει τον άλλον, ή βάζει κάποιον να σκοτώσει για την πάρτη του (όπως στην περίπτωση του πρώτου δικού μας φόνου) και το κίνητρο είναι, τι άλλο; Μια γυναίκα! Κατεβάζει άλλες δυο γουλιές απανωτά. Ο Γιώργος σιγορουφάει τη μπύρα του: τι εννοείτε Κε Επιθεωρητά; Ότι υπάρχει αυτή η γυναίκα που γοητεύει τον έναν μετά τον άλλον και τους ξεφορτώνεται βάζοντας τον καινούργιο να σκοτώνει τον παλιό; Ακριβώς!!! Και κατεβάζει το ποτό του, κάνοντας νόημα στον μπάρμαν να το ξαναγεμίσει. Πιθανόν να διέπραξε η ίδια τον πρώτο φόνο, αυτόν της Αθήνας και μετά ακολουθεί αυτό το κόλπο. Βάζει τον καινούργιο εραστή να δολοφονεί τον προηγούμενο. Και γιατί να το κάνει αυτό; Και γιατί Κινέζοι; Δεν ξέρω φίλε μου. Και δεν ξέρω αν θα το μάθουμε ποτέ. Πιθανόν να θέλουν να την εκμεταλλευτούν. Μπορεί να γίνονται υπερβολικά ζηλιάρηδες για το γούστο της. Μπορεί να είναι και τρελή. Αυτό που ξέρω όμως είναι ότι αύριο, πρώτη δουλειά, θα πας στα μέρη του Κόλια και δε θα γυρίσεις αν δεν έχεις μάθει τα πάντα για τη σχέση του μ’ αυτή την κυρία. Τα πάντα! Όνομα, διεύθυνση, ιστορία, όλα! Κι εγώ θα περάσω από ιατροδικαστές, θα μελετήσω φακέλους και δεν πα να μη μιλάνε, θα εκμαιεύσω τις πληροφορίες που θέλω για τους προηγούμενους\nκιτρινόφατσες που κυκλοφορούν σκόρπια γύρω μας, αλλά δε θ’ αφήσουμε ένα serial killer να μας κάνει κουμάντο!\nΠίνει την τελευταία γουλιά και σηκώνεται μαζεύοντας το παντελόνι του αποφασισμένος. Σήμερα θα κοιμηθεί ήσυχα. Έχει πολλή δουλειά αύριο. Καλή δουλειά Ενδιαφέρουσα δουλειά. Ποιος τον πιάνει!\nΚατά τη διάρκεια της ακροαματικής διαδικασίας η Ταμάρα Γολόμποβα αφήνει ένα μικρό τραύλισμα να εμφανίζεται πού και πού, σαν από παλιά, έχει μεγαλώσει τα μάτια, έχει γείρει τους ώμους και το βλέμμα το έχει ελάχιστα αλληθωρίσει ώστε να μη φαίνεται να κοιτάει πουθενά. Απαντάει στις ερωτήσεις καθυστερημένα, αφηρημένα, με χαμηλή\nμπερδεμένα. Τόσο μπερδεμένα, που κουράζει όχι μόνο τον κατήγορο αλλά και τους συνηγόρους. Ανακατεύει τα ονόματα, κάνει μπροςπίσω, θυμάται και δεν θυμάται, ενίοτε δακρύζει, κουνάει νευρικά το πόδι, χαμηλώνει συχνά τα βλέφαρα και τα σηκώνει στο κενό, γλύφει τα χείλια, μερικές φορές γελάει χωρίς λόγο. Οι συνήγοροι ζητούν ψυχιατρική εξέταση. Καταδικάζεται σε ισόβια δεσμά και τελικά καταλήγει στο ψυχιατρείο στα 32 της, όπου περνάει την υπόλοιπη ζωή της αυτάρκης, ήσυχη, ικανοποιημένη και ήρεμη.\nΤο πορτρέτο μιας "τρελής" (της Δώρας Τσακνάκη)\nχτυπάς. Σε άκουσα δεν βγήκα απ’ το σπίτι σήμερα. Σου μαγείρεψα κιόλας. Να δες μελιτζάνες που σου αρέσουν. Άφησε το κρασί μπαμπά είσαι κουρασμένος. Πήγαινε να κοιμηθείς. Όχι μπαμπά όχι το τσιγάρο πονάει. Είμαι καλό κορίτσι μπαμπά θα κάνω ότι μου πεις. Σε παρακαλώ όμως, πες του Μιχάλη να έρθει. Ξέρεις πότε μ' έφερε εδώ; Όταν γέμισα αίμα ανάμεσα στα πόδια μου. Όταν σκότωσε τα μυστικά απ’ το κουτί της βεράντας. Γι’ αυτόν\nκαταλαβαίνω ότι είμαι στο τρελάδικο; Είμαι καλό κορίτσι μπαμπά μην φεύγεις. Να έχω σπόρια στην τσέπη μου που σου αρέσουν. Μην φεύγεις...\nΔωμάτιο οχτώ (του Ευθύμιου Λέντζα) .................................................................. σελ. 7\nΆνθος (της Παναγιώτας Τσιανογιάννη) .......................................................................... 9\nΚωμωδία με τρελό (της Αριστέας Τσάντζου) .............................................................. 10\nΦρενοβλάβεια (της Αριστέας Τσάντζου) ..................................................................... 15\nΡακοσυλλέκτρια, φονεύς του εραστού της (της Αριστέας Τσάντζου) ........................... 17\nΟ Φερδινάνδος της Ισπανίας (του Κωστή Παπαζάκ) .................................................. 20\nTαμάρα – Η εγκληματούσα γυναίκα (της Έλενας Γεωργάτσου) ................................... 21\nΤο πορτρέτο μιας "τρελής" (της Δώρας Τσακνάκη) ...................................................... 31\nΤα κείμενα είναι προϊόν των μαθημάτων βιωματικής γραφής με τον Σωτήρη Παστάκα, στον Λίντο Οργανισμό κατά το ακαδημαϊκό έτος 2017-2018. Το έργο τέχνης του εξώφυλλου παραχωρήθηκε από την Αριστέα Τσάντζου Οι φωτογραφίες των κειμένων προέρχονται από: http://m.lifo.gr/articles/retronaut_articles/186981/12-sygklonistika-portreta-egkleiston-sefrenokomeio-toy-1869 Ο σχεδιασμός έγινε από τον Κωστή Παπαζάκ\nexitirion open digital publications\nΚείμενα εμπνευσμένα από φωτογραφίες έγκλειστων σε φρενοκομείο του 1869


Φενέρμπαχτσε - Ολυμπιακός (75-75 κ.α.) 83-90 - ebasket.gr\nΚεντρική Διεθνή Ευρωλίγκα Φενέρμπαχτσε – Ολυμπιακός (75-75 κ.α.) 83-90\nΦενέρμπαχτσε – Ολυμπιακός (75-75 κ.α.) 83-90\nΔημοσίευση στις 15/11 21:49\nO κανονικός Ολυμπιακός είναι και πάλι εδώ, οι Πειραιώτες άφησαν πίσω τις ήττες από Μπαρτσελόνα και Παναθηναϊκό και πήραν μεγάλο “διπλό” στην έδρα της Φενέρμπαχτσε με 90-83, στην παράταση, για την 7η αγωνιστική της Ευρωλίγκα.\nΟι Τούρκοι ξεκίνησαν πιο δυναμικά τον αγώνα και χάρη σε καλάθια των Βέσελι και Μέλι βρέθηκαν μπροστά με 5 πόντους (10-5), όμως οι “ερυθρόλευκοι” με σερί 9-2 προσπέρασαν με 14-12, με το πρώτο εύστοχο τρίποντο του Στρέλνιεκς και τις βολές του Πρίντεζη, στο 7′. Ο Έλληνας φόργουορντ ήταν “ζεστός” και σκόραρε εκ νέου για το 16-14, ενώ ο Τόμπσον προσέφερε ακόμη δύο πόντους στην ομάδα του για το 18-14. Ο Σλούκας με μία τρομερή προσπάθεια στην τελευταία επίθεση, ευστόχησε και έκανε το 18-17, για την πρώτη περίοδο.\nΤο δεύτερο δεκάλεπτο ξεκίνησε με τον χειρότερο τρόπο για τους Πειραιώτες, που δέχθηκαν 7 αναπάντητους πόντους, ώστε να βρεθούν πίσω με 24-18, μετά το μπάσιμο του Νάναλι, στο 12′. Το σερί των γηπεδούχων “έσπασε” ο Ρόμπερτς με τρίποντο για το 24-21, όμως η απάντηση του Νάναλι ήταν άμεση που επανέφερε την ομάδα του στο +6 (27-21). O Αμερικανός είχε βρει ρυθμό και με ακόμη 4 προσωπικούς πόντους άνοιξε ακόμη περισσότερο την ψαλίδα (31-23), όμως οι φιλοξενούμενοι είχαν απάντηση και με σερί 7-0 πλησίασαν σε απόσταση αναπνοής (31-30), στο 17′. Η επίθεση του Ολυμπιακού στον υπόλοιπο χρόνο μέχρι το ημίχρονο ήταν κολλημένη, από την άλλη οι παίκτες του Ομπράντοβιτς σκόραραν 5 ακόμη πόντους, με τους Ουοναμέικερ και Νάναλι και έκλεισαν το πρώτο μέρος στο 40-30.\nΜε την επανέναρξη της αναμέτρησης οι Τούρκοι έβρισκαν εύκολα το δρόμο προς το αντίπαλο καλάθι και έφτασαν να προηγούνται με 13 πόντους (45-32), με το τρίποντο του Ουοναμέικερ, όμως τρία τρίποντα του Ρόμπερτς και ένα κάρφωμα του Μιλουτίνοφ μάζεψαν τη διαφορά και το σκορ έγινε 49-45, στο 25′. Οι “ερυθρόλευκοι” μείωσαν ακόμη περισσότερο (49-47), όταν μετά το άστοχο σουτ του Πρίντεζη, ο Παπανικολάου σκόραρε, αφού πήρε το επιθετικό ριμπάουντ. Ο Ολυμπιακός είχε το μομέντουμ και σε εκείνο το σημείο ευτύχησε να προσπεράσει με 52-51, χάρη σε 5 σερί πόντους του Χόλις Τόμπσον, όμως η απάντηση ήταν άμεση και ο Σλούκας με δύο βολές έκανε το 53-52, στο 28′. Οι Ρόμπερτς και Τόμπσον είχαν αναλάβει προσωπικά την υπόθεση σκοράρισμα και με 5 πόντους έφεραν τους Πειραιώτες στο +4 (57-53), στο τέλος της τρίτης περιόδου.\nΣτο τελευταίο κομμάτι του αγώνα η Φενέρ ξεκίνησε δυνατά και με τρίποντο του Σλούκα μείωσαν σε απόσταση αναπνοής (57-56), όμως ο ΜακΛιν με προσωπικές ενέργειες έδωσε ανάσα στην ομάδα του και την διατήρησε μπροστά με 62-56, στο 32′. Το επιθετικό κρεσέντο των παικτών του Σφαιρόπουλου συνεχιζόταν και το τρίποντο του Στρέλνιεκς έδωσε προβάδισμα 9 πόντων (67-58), για πρώτη φορά στον αγώνα. H άμυνα των γηπεδούχων έγινε πιο σκληρή και δεν άφηνε περιθώρια στους φιλοξενούμενους και ο Μέλι μείωσε σε 67-60, στο 35′. O υπαρχηγός των Πειραιωτών βγήκε μπροστά σε ένα σημείο που κόλλησε η επίθεση της ομάδας του και με καλάθι έκανε το 69-60, στο 37΄. Μετά από αρκετή ώρα οι Τούρκοι βρήκαν ελεύθερα τρίποντα και με δύο εύστοχα του Νάναλι μείωσαν σε 73-66, ενώ είχε προηγηθεί καλάθι του Μιλουτίνοφ, στο 38′. Οι γηπεδούχοι συνέχισαν να προσπαθούν μόνο πίσω από τα 6.75μ. και βρήκαν πάλι ένα τρίποντο με τον Ουοναμέικερ, για το 73-69, όμως ο Μιλουτίνοφ απάντησε αμέσως για το 75-69, στο 39′. Οι βολές των Σλούκα και Ντατόμε μείωσαν σε 75-73, με 23″ να απομένουν για το τέλος. Ο Βέσελι πήρε το φάουλ στην τελευταία φάση, ευστόχησε σε δύο βολές για το 75-75 και έστειλε το παιχνίδι στην παράταση.\nΤο έξτρα πεντάλεπτο ξεκίνησε ιδανικά για τους “ερυθρόλευκους” και με καλάθια των Παπανικολάου και Στρέλνιεκς προηγήθηκαν με 81-77, στο 42′. Σε εκείνο το σημείο ο Πρίντεζης πήρε το όπλο του και με 7 σερί πόντους έφερε την ομάδα του στο +9 (90-81), με κάτι λιγότερο από ένα λεπτό να απομένει για την λήξη. Το τελικό 90-83 διαμόρφωσε ο Σλούκας με ατομική προσπάθεια.\nΚορυφαίοι για τους νικητές οι Ρόμπερτς και Πρίντεζης με 21 και 18 πόντους αντίστοιχα, ενώ στην αντίπερα όχθη ξεχώρισαν οι Νάναλι και Ουοναμέικερ με 22 και 15 πόντους αντίστοιχα.\nTα δεκάλεπτα: 17-18, 40-30, 53-57, 75-75, 83-90.\nΠροηγούμενο Το “ευχαριστώ” του Χρυσικόπουλου και η αναμονή για τις εξετάσεις\nΕπόμενο Ερυθρός Αστέρας – ΤΣΣΚΑ Μόσχας 59-85


Τμήμα Λογοθεραπείας | www.paidiatriko.gr\nΣτο Παιδιατρικό Κέντρο Αθηνών λειτουργεί τμήμα Λογοθεραπείας, όπου παρέχονται ολοκληρωμένες υπηρεσίες αξιολόγησης και θεραπείας στα παιδιά.\nΟι γονείς μπορούν να απευθυνθούν στο τμήμα Λογοθεραπείας για τη διάγνωση των διαταραχών που αφορούν στην ομιλία, στο λόγο, στη φωνή και στις μαθησιακές δυσκολίες.\nΥπάρχει συνεργασία με το Κέντρο Αντιμετώπισης Σχιστιών του Χείλους και της Υπερώας, για την αξιολόγηση και θεραπεία των παιδιών.\nΕπίσης, παρέχεται συμβουλευτική στους γονείς που αποσκοπεί στην ενημέρωση για τη φυσιολογική ανάπτυξη του λόγου και της ομιλίας.\nΤο τμήμα Λογοθεραπείας του Παιδιατρικού Κέντρου Αθηνών υπάγεται στο Παιδιατρικό τμήμα, όπου στελεχώνεται και συνεργάζεται με έμπειρους παιδιάτρους και παιδο- ωτορινολαρυγγολόγους για τη διεπιστημονική αντιμετώπιση των διαταραχών.\nΚαλύπτεται ένα ευρύ φάσμα διαταραχών που αφορούν τις παθήσεις στα παιδιά και απαρτίζεται από έμπειρο λογοπεδικό.\nΥπάρχει εμπειρία και εξειδίκευση, στη διάγνωση και θεραπεία διαταραχών ομιλίας σε σχιστίες της υπερώας, σε συνεργασία με το Κέντρο Αντιμετώπισης Σχιστιών του νοσοκομείου.\nΑναπτυξιακή Λεκτική Δυσπραξία Διαβάστε περισσότερα\nΑυτισμός Διαβάστε περισσότερα\nΟι Διάχυτες Αναπτυξιακές Διαταραχές είναι μία ομάδα από νευροψυχιατρικές διαταραχές. Το κεντρικό πρόβλημα είναι μία τριάδα διαταραχών που επηρεάζουν την κοινωνική αλληλεπίδραση, την επικοινωνία και τη φαντασία.\nΗ συχνότητα εμφάνισης του αυτισμού υπολογίζεται περίπου σε 2-5 περιπτώσεις στα 10.000 παιδιά. Σε σχέση με το φύλο, τα αγόρια εμφανίζουν συχνότερα τη διαταραχή συγκριτικά με τα κορίτσια, με αναλογία περίπου 3 - 5 προς 1.\nΗ σοβαρότητα της διαταραχής είναι μεγαλύτερη στα κορίτσια.\nΜέχρι στιγμής δεν έχουν εξακριβωθεί τα ακριβή αίτια του αυτισμού. Στις προηγούμενες δεκαετίες, θεωρούσαν ως αιτία του αυτισμού τους περιβαλλοντικούς και ψυχογενείς παράγοντες.\nΝεώτερες έρευνες αποδίδουν τα αίτια του αυτισμού σε γενετικούς και οργανικούς παράγοντες.\nΣύμφωνα με το DSM-IV (1994), η τυπική κλινική εικόνα του αυτισμού περιλαμβάνει:\nΔιαταραχή στην κοινωνική συμπεριφορά: Κύριο χαρακτηριστικό του αυτισμού είναι η απόσυρση και η απομόνωση, καθώς τα παιδιά εκδηλώνουν αδιαφορία να συνάψουν φιλικές σχέσεις με συνομηλίκους.\nΠαρατηρείται σημαντική έκπτωση στην εξωλεκτική συμπεριφορά (π.χ. δε κάνει βλεμματική επαφή). Αδυνατεί να εκφράσει τα δικά του συναισθήματα του αλλά και να κατανοήσει τη συναισθηματική διάθεση των άλλων.\nΔιαταραχή σε επικοινωνία – λόγο: Το παιδί δυσκολεύεται στη γλωσσική κατανόηση και έκφραση και σε σοβαρές περιπτώσεις μπορεί να υπάρχει πλήρης απουσία λόγου.\nΕπίσης, χαρακτηριστικό του αυτισμού είναι η ηχολαλία και η αναφορά στον εαυτό τους στο τρίτο πρόσωπο «Ο Κώστας θέλει παγωτό».\nΈχουν κυριολεκτική κατανόηση του λόγου, για παράδειγμα δεν αντιλαμβάνονται την ειρωνεία και δε χρησιμοποιούν τη γλώσσα ανάλογα με τις κοινωνικές περιστάσεις.\nΕπιπλέον, δυσκολεύονται να ξεκινήσουν, να παραμείνουν και να τερματίσουν κατάλληλα ένα θέμα συζήτησης.\nΤέλος, το παιδί αδυνατεί να κάνει συμβολικό παιχνίδι και ο τρόπος που παίζει χαρακτηρίζεται από έλλειψη φαντασίας και στερεοτυπία (κουνάει τα αυτοκίνητα μπρος πίσω ή τα βάζει στη σειρά).\nΠεριορισμένα ενδιαφέροντα και στερεότυπη συμπεριφορά: Τα αυτιστικά παιδιά μπορεί να έχουν εμμονή με συγκεκριμένα αντικείμενα, τους αρέσουν παιχνίδια που περιστρέφονται και έχουν τάση να προσέχουν ασήμαντες λεπτομέρειες, για παράδειγμα, δεν προσέχει το αυτοκίνητο αλλά τη ρόδα.\nΣτερεοτυπικές δραστηριότητες που περιλαμβάνουν ρουτίνες εμφανίζονται συχνά και οποιαδήποτε αλλαγή μπορεί να τα διαταράξει. Τέλος, παρατηρούνται ιδιόρρυθμες και επαναληπτικές κινήσεις όπως είναι το χτύπημα των χεριών και των δακτύλων.\nΗ διάγνωση του αυτισμού μπορεί να γίνει πριν από την ηλικία των 3 ετών και διενεργείται από διεπιστημονική ομάδα, που περιλαμβάνει παιδοψυχίατρο, αναπτυξιολόγο, ψυχολόγο και λογοπεδικό.\nΟ αυτισμός επηρεάζει τη λειτουργικότητα του ατόμου και εκδηλώνεται κατά τα πρώτα έτη της ζωής (2,5 - 3 έτη). Υπάρχουν όμως αρχικές ενδείξεις ακόμη και από τη βρεφική ηλικία.\nΣημαντικό είναι να γίνει διαφοροδιάγνωση του αυτισμού από άλλες διαταραχές, όπως είναι η σχιζοφρένεια, η νοητική καθυστέρηση, η ειδική γλωσσική διαταραχή, η καθυστέρηση λόγου λόγω περιβαλλοντικής στέρησης, παραμέλησης ή κακοποίησης και η κώφωση.\nΗ θεραπεία αποσκοπεί στην ανάπτυξη των δεξιοτήτων του παιδιού και είναι διεπιστημονική, καθώς απαιτείται λογοθεραπεία, εργοθεραπεία και συμβουλευτική στους γονείς.\nΟι γενικοί στόχοι της λογοθεραπείας σε ένα παιδί με αυτισμό είναι οι εξής:\nΑνάπτυξη των κοινωνικών δεξιοτήτων και αλληλεπίδραση με άλλα παιδιά,\nΕνίσχυση βλεμματικής επαφής και εναλλαγής σειράς,\nΒελτίωση της εξωλεκτικής επικοινωνίας, όπως η γλώσσα του σώματος και οι εκφράσεις προσώπου,\nΑνάπτυξη συμβολικού παιχνιδιού,\nΒελτίωση της γλωσσικής κατανόησης και έκφρασης,\nΚατανόηση και έκφραση των συναισθημάτων και των σκέψεων,\nΠεριορισμός στερεοτυπικών συμπεριφορών του παιδιού,\nΕνίσχυση του αυθόρμητου διαλόγου και δεξιοτήτων συζήτησης,\nΚατάλληλη χρήση της γλώσσας ανάλογα με τις κοινωνικές περιστάσεις,\nΚατανόηση του χιούμορ, των υπονοουμένων, των μεταφορών,\nΓενίκευση των δεξιοτήτων που έχει διδαχθεί το παιδί, στη κοινωνική πραγματικότητα,\nΧρήση εναλλακτικών συστημάτων επικοινωνίας σε παιδιά μη λεκτικά.\nΒαρηκοΐα Διαβάστε περισσότερα\nΔιαταραχές λόγου – Καθυστέρηση Λόγου Διαβάστε περισσότερα\nΈνα παιδί έχει καθυστέρηση λόγου, όταν η γλώσσα που χρησιμοποιεί δεν ανταποκρίνεται στο επίπεδο της χρονολογικής του ηλικίας, αλλά θεωρείται φυσιολογική σε ένα κατώτερο αναπτυξιακό στάδιο.\nΟ λόγος και η ομιλία του παιδιού αναπτύσσονται με τη σωστή σειρά, αλλά με πιο αργό ρυθμό. Η διαταραχή του λόγου αναφέρεται στη χρήση της γλώσσας, η οποία δεν ακολουθεί τα στάδια φυσιολογικής γλωσσικής ανάπτυξης.\nΓια την ανάπτυξη του λόγου του παιδιού, είναι απαραίτητες οι προγλωσσικές δεξιότητες, οι οποίες αφορούν την καλή βλεμματική επαφή του παιδιού, την εναλλαγή σειράς, τη μίμηση, την προσοχή και τη συγκέντρωση.\nΔιάφοροι παράγοντες μπορούν να επηρεάσουν την ανάπτυξη του λόγου στα παιδιά.\nΟργανικοί παράγοντες, όπως ο αυτισμός, η νοητική καθυστέρηση, οι νευρολογικές παθήσεις, η βαρηκοΐα εξαιτίας της έλλειψης ακουστικών ερεθισμάτων και οι σχιστίες που παρεμβαίνουν στο φυσιολογικό βάβισμα, είναι παράγοντες που μπορεί να είναι υπεύθυνοι για την καθυστέρηση λόγου.\nΠεριβαλλοντικοί παράγοντες, όπως η διγλωσσία και η έλλειψη ερεθισμάτων στο άμεσο περιβάλλον του παιδιού μπορούν να επηρεάσουν τη γλωσσική του ανάπτυξη.\nΣυναισθηματικοί παράγοντες, όπως η συναισθηματική ανωριμότητα του παιδιού μπορεί να επηρεάσουν την ανάπτυξη του λόγου, καθώς τα παιδιά αποφεύγουν την επικοινωνία και δεν εκτίθενται σε καταστάσεις κοινωνικής αλληλεπίδρασης και πρόσληψης γλωσσικών ερεθισμάτων.\nΈνα κατάλληλο πρόγραμμα θεραπευτικής παρέμβασης στηρίζεται στη σωστή διάγνωση. Η αξιολόγηση προσαρμόζεται ανάλογα με το επίπεδο και τις ανάγκες του κάθε παιδιού. Η αξιολόγηση γίνεται στους τομείς της γλώσσας όπου το παιδί μπορεί να εμφανίσει δυσκολία.\nΠιο συγκεκριμένα, αξιολογούνται οι προγλωσσικές δεξιότητες του παιδιού, το παιχνίδι, η κατανόηση, η έκφραση, η συντακτική δομή της πρότασης, τα μορφολογικά στοιχεία του λόγου, η άρθρωση, η φωνολογία, η σημασιολογία, η πραγματολογία, οι γνωστικές ικανότητες και αν χρειαστεί αξιολογούμε τη φωνή.\nΗ αξιολόγηση μπορεί να διεξαχθεί τυπικά με τη χρήση σταθμισμένων δοκιμασιών ή άτυπα μέσω της παρατήρησης και του παιχνιδιού.\nΤο πρόγραμμα αποκατάστασης είναι εξατομικευμένο για το κάθε παιδί. Οι βραχυπρόθεσμοι και οι μακροπρόθεσμοι στόχοι καθορίζονται βάσει της αξιολόγησης.\nΟι προγλωσσικές δεξιότητες είναι βασικές για την ανάπτυξη του λόγου, οπότε ο λογοθεραπευτής αν χρειαστεί αρχικά δουλεύει τη βλεμματική επαφή, την προσοχή, τη συγκέντρωση και το παιχνίδι.\nΜέσω του παιχνιδιού, η μάθηση γίνεται ευκολότερη, καθώς εμπλουτίζεται το λεξιλόγιο του παιδιού και γίνεται εκμάθηση νέων εννοιών.\nΕίναι πολύ σημαντικό ο λογοθεραπευτής, ανάλογα με τις ανάγκες του κάθε παιδιού, να δουλέψει τους τομείς της γλώσσας, στο επίπεδο της κατανόησης και της έκφρασης.\nΓενικά παρατηρείται, ότι όσο πιο έγκαιρα ξεκινήσει το παιδί την παρέμβαση τόσο μεγαλύτερη βελτίωση θα παρουσιάσει.\nΟ λογοθεραπευτής πρέπει να συνεργάζεται με τους επαγγελματίες που ασχολούνται με το παιδί και με το σχολείο του, ώστε να μπορούν να επιτευχθούν από κοινού οι στόχοι.\nΌταν ένα παιδί παρουσιάζει καθυστέρηση λόγου είναι σημαντικό να γίνεται παραπομπή σε ΩΡΛ για να γίνει έλεγχος ακοής.\nΣημαντικό ρόλο παίζει η συνεργασία με τους γονείς, καθώς η οικογένεια πρέπει να θεωρηθεί ως μέλος της διεπιστημονικής ομάδας.\nΔυσφωνίες Διαβάστε περισσότερα\nΟι δυσφωνίες είναι οι διαταραχές φωνής λόγω παθήσεων του λάρυγγα. Οι δυσφωνίες παρατηρούνται στη σχολική ηλικία σε ποσοστό 5% - 40%.\nΤα αγόρια είναι πιο επιρρεπή σε σχέση με τα κορίτσια στις παθήσεις της φωνής.\nΟι δυσφωνίες στα παιδιά μπορεί να είναι συγγενείς ή επίκτητες, όπως σε περιπτώσεις λαρυγγικού ιστού, κύστεις των φωνητικών χορδών, θηλωμάτων του λάρυγγα και πολυπόδων.\nΗ συχνότερη αιτία δυσφωνιών στα παιδιά είναι τα φωνητικά οζίδια και ως πιθανότερα αίτια αναφέρονται η φωνητική κατάχρηση και το τραύμα.\nΤα κύρια συμπτώματα φωνής μπορεί να είναι η βραχνάδα, η τραχύτητα και η πιεσμένη φωνή. Μπορεί να επηρεαστούν η ένταση και το ύψος της φωνής.\nΜία λεπτομερής και ακριβής αξιολόγηση περιλαμβάνει αρχικά την εξέταση του λάρυγγα με άκαμπτο ή εύκαμπτο ενδοσκόπιο από τον ωτορινολαρυγγολόγο.\nΔίνεται στους γονείς να συμπληρώσουν ένα ιστορικό φωνής για το παιδί τους, το οποίο περιλαμβάνει ερωτήσεις σχετικά με τη διάγνωση και τη πορεία του φωνητικού προβλήματος, τη σταδιακή ή ξαφνική έναρξη του, τα συμπτώματα της δυσφωνίας π.χ. βραχνάδα και αν το παιδί νιώθει δυσχέρειες στο λαιμό.\nΣημαντικές πληροφορίες είναι αν μεταβάλλεται η ποιότητα της φωνής κατά τη διάρκεια της ημέρας.\nΕπίσης, περιλαμβάνει ερωτήσεις για το ιατρικό ιστορικό του παιδιού, π.χ. αλλεργίες, γαστροοισοφαγική παλινδρόμηση και πληροφορίες για τυχόν φαρμακευτική αγωγή.\nΕίναι σημαντικό να γνωρίζουμε τον τρόπο χρήση της φωνής, δηλαδή εάν το παιδί μιλάει πολύ και έντονα, τους περιβαλλοντικούς παράγοντες που μπορεί να επηρεάζουν τη φωνή όπως είναι το θορυβώδες περιβάλλον και να αποκτήσουμε πληροφορίες σχετικά με την υγιεινή της φωνής π.χ. ημερήσια κατανάλωση νερού .\nΗ λογοθεραπευτική αξιολόγηση συνίσταται στη χρήση αντικειμενικών μετρήσεων φωνής και στην ακουστική αντίληψη του λογοθεραπευτή.\nΗ συλλογή του φωνητικού δείγματος μπορεί να γίνει με την παρατήρηση της φωνής του παιδιού από το λογοθεραπευτή, με την παραγωγή κάποιου φωνήεντος (π.χ. μέγιστος χρόνος φώνησης /α/), με την εκφορά μίας πρότασης, με την ανάγνωση ενός κειμένου και με την αυθόρμητη ομιλία.\nΣτην αξιολόγηση ελέγχουμε την αναπνευστική υποστήριξη και τον έλεγχο αναπνοής, την ποιότητα της φωνής, π.χ. βραχνάδα, τραχύτητα, πιεσμένη φωνή, την αντήχηση, την ένταση, το ύψος και το φωνητικό εύρος.\nΆλλοι σημαντικοί παράγοντες κατά τη διάρκεια της υποκειμενικής αξιολόγησης της φωνής είναι η στάση του σώματος κατά τη φώνηση, η μυϊκή ένταση, ο ρυθμός της ομιλίας και η άρθρωση.\nΣημαντικό είναι να προσδιοριστούν οι πιθανές επιπτώσεις που μπορεί να έχει η δυσφωνία στη ψυχολογία του παιδιού και οι επιδράσεις στη καθημερινή του ζωή.\nΗ θεραπεία της φωνής περιλαμβάνει διάφορες τεχνικές με σκοπό την αλλαγή των φωνητικών συμπεριφορών και στις περισσότερες περιπτώσεις γίνεται ένα συνδυασμός έμμεσων και άμεσων θεραπευτικών τεχνικών.\nΗ θεραπεία φωνής στοχεύει στη τροποποίηση των παραγόντων που θεωρούνται βλαπτικοί για τη φωνή, ώστε να βελτιωθεί η ποιότητα της.\nΕίναι πρωταρχικής σημασίας το παιδί να εκπαιδευτεί και να εξασκηθεί στην υγιεινή της φωνής, το οποίο αποτελεί τη βάση για μία επιτυχημένη θεραπεία.\nΟι αναπνευστικές ασκήσεις, η χαλάρωση, η τροποποίηση της στάσης του σώματος και οι φωνητικές ασκήσεις, έχουν ως στόχο να τροποποιήσουν το λανθασμένο τρόπο φώνησης και να υιοθετήσουν μία αποτελεσματική παραγωγή φωνής.\nΕιδική Γλωσσική Διαταραχή Διαβάστε περισσότερα\nΗ Ειδική Γλωσσική Διαταραχή (ΕΓΔ) περιγράφει μία σημαντική απόκλιση ή καθυστέρηση στην ανάπτυξη των γλωσσικών και αντιληπτικών ικανοτήτων του παιδιού, το οποίο δυσκολεύεται να κατανοήσει αλλά και να εκφέρει το λόγο.\nΗ διαταραχή αυτή συναντάται στο 7% των παιδιών και παρατηρείται πιο συχνά στα αγόρια, με αναλογία 3 – 4 προς 1 μεταξύ αγοριών και κοριτσιών.\nΤα αίτια της διαταραχής δεν είναι γνωστά. Ο όρος όμως αυτός αναφέρεται σε παιδιά στα οποία η γλωσσική τους ανάπτυξη είναι σημαντικά κάτω της χρονολογικής τους ηλικίας, χωρίς να υπάρχει κάποια εμφανής αιτιολογία.\nΝευρολογικές παθήσεις, βλάβες αισθητηρίων οργάνων, γνωστικά ελλείμματα, ανωμαλίες του μηχανισμού άρθρωσης, καθώς και συναισθηματικοί και περιβαλλοντικοί παράγοντες ΔΕΝ ενοχοποιούνται για την εμφάνιση της Ειδικής Γλωσσικής Διαταραχής.\nΤο πρώτο σύμπτωμα είναι η καθυστέρηση του λόγου και της ομιλίας, καθώς τα παιδιά παρουσιάζουν ένα ιδιαίτερα αργό ρυθμό γλωσσικής ανάπτυξης.\nΕμφανίζουν δυσκολία στη κατανόηση εντολών, στο συμβολικό και δημιουργικό παιχνίδι.\nΈχουν φτωχό κινητικό συντονισμό και μειωμένο εύρος προσοχής.\nΤα χαρακτηριστικά της διαταραχής στο λόγο είναι τα εξής:\nΦωνολογία: απλοποιήσεις και αντικαταστάσεις φθόγγων, δυσκατάληπτη ομιλία,\nΜορφολογία: απλοποιημένη δομή προτάσεων, λανθασμένη χρήση άρθρων, καταλήξεων, πτώσεων, χρόνων,\nΣημασιολογία: φτωχό λεξιλόγιο, δυσκολία στη κατάκτηση αφηρημένων εννοιών, στην ανάκληση λέξεων, φτωχή δεξιότητα αφήγησης,\nΠραγματολογία: δυσκολία στη κατανόηση της μεταφοράς, της ειρωνείας. Δυσκολία στη χρήση του λόγου ανάλογα με τις κοινωνικές περιστάσεις.\nΣτο σχολείο τα μαθησιακά ελλείμματα εντοπίζονται στο προφορικό και γραπτό λόγο, στην ανάγνωση, στην οργάνωση της μελέτης και στη συγκέντρωση. Οι σχολικές επιδόσεις των παιδιών είναι χαμηλές, ενώ έχουν φυσιολογική νοημοσύνη.\nΗ δυσκολία που έχουν στη γλωσσική δυσκολία μπορεί να τα οδηγήσει στη κοινωνική απομόνωση, στην ανώριμη συμπεριφορά και στη χαμηλή αυτοεκτίμηση.\nΗ διάγνωση της ΕΓΔ είναι μία πολύπλοκη διαδικασία και απαιτεί διεπιστημονική αξιολόγηση. Πέρα από την αξιολόγηση των γλωσσικών ικανοτήτων, πρέπει να διερευνηθούν η νοητική και κινητική ικανότητα, η συναισθηματική κατάσταση του παιδιού και να αποκλειστούν διαταραχές όπως η βαρηκοΐα, η νοητική καθυστέρηση και οι νευρολογικές παθήσεις.\nΗ λογοπεδική αξιολόγηση ξεκινάει με τη λήψη του ιστορικού και τη συλλογή πληροφοριών από το αναπτυξιακό ιστορικό του παιδιού. Η διάγνωση περιλαμβάνει την άτυπη αξιολόγηση, όπου γίνεται μέσω του παιχνιδιού και της παρατήρησης και τη τυπική αξιολόγηση όπου χρησιμοποιούνται σταθμισμένα διαγνωστικά εργαλεία.\nΟ λογοπεδικός εξετάζει την άρθρωση, τη κατανόηση, το λεξιλόγιο, τη γραμματική, τη σύνταξη, τη σωστή χρήση του λόγου, το συμβολικό παιχνίδι και τις ψυχογλωσσολογικές ικανότητες, όπως η μνήμη.\nΗ διάγνωση και η θεραπεία πρέπει να ξεκινήσουν όσο το δυνατόν πιο έγκαιρα. Απαιτείται και στη θεραπεία διεπιστημονική αξιολόγηση.\nΗ εξατομικευμένη θεραπεία του παιδιού πρέπει να εστιάζει στις ειδικές δυσκολίες που παρουσιάζει στα διάφορα επίπεδα του λόγου.\nΟι διαταραχές αυτές εάν δεν αντιμετωπιστούν έγκαιρα, μπορεί να οδηγήσουν σε μαθησιακές δυσκολίες και να αναπτυχθούν συναισθηματικές διαταραχές.\nΤα περισσότερα παιδιά βελτιώνονται με τη συστηματική θεραπεία, παρόλο που υπάρχει η πιθανότητα να παραμείνουν κάποια ελλείμματα.\nΡόλο παίζει το είδος της διαταραχής και ο βαθμός δυσκολιών του παιδιού.\nΜαθησιακές δυσκολίες – Δυσλεξία Διαβάστε περισσότερα\nΤραυλισμός Διαβάστε περισσότερα\nΟ τραυλισμός είναι διαταραχή στη ροή της ομιλίας, η οποία χαρακτηρίζεται από επαναλήψεις, επιμηκύνσεις και μπλοκαρίσματα.\nΟ εξελικτικός τραυλισμός εμφανίζεται κατά διάρκεια της ανάπτυξης του παιδιού και κυρίως σε ηλικία 2-5 ετών.\nΤο ποσοστό των παιδιών προσχολικής ηλικίας που για κάποιο χρονικό διάστημα εμφανίζουν δυσχέρεια στη ροή της ομιλίας είναι 5%, ενώ έρευνες επισημαίνουν ότι σε ποσοστό 1% ο τραυλισμός έχει παγιωθεί και συνοδεύει τη σχολική και ενήλικη ζωή του ατόμου.\nΣυναντάται κυρίως στα αγόρια σε σχέση με τα κορίτσια με αναλογία 4 προς 1.\nΤα αίτια του τραυλισμού δεν είναι σαφή. Ο τραυλισμός θεωρείται ένα πολυπαραγοντικό φαινόμενο. Οι αιτιολογικοί παράγοντες μπορεί να είναι γενετικοί - κληρονομικοί, καθώς σε ποσοστό 40-60% υπάρχει οικογενειακό ιστορικό και περιβαλλοντικοί.\nΆλλοι παράμετροι που μπορεί να επηρεάσουν είναι ο λόγος, η γλώσσα και η προσωπικότητα του παιδιού.\nΜπορεί να εμφανιστεί και στους ενήλικες νευρογενής επίκτητος τραυλισμός, μετά από παθήσεις όπως εγκεφαλικό επεισόδιο ή κρανιοεγκεφαλική κάκωση ή ψυχογενής επίκτητος τραυλισμός μετά από κάποιο τραυματικό επεισόδιο.\nΟ εξελικτικός τραυλισμός εμφανίζεται κατά τη διάρκεια της ανάπτυξης του παιδιού και εμφανίζει τα εξής χαρακτηριστικά:\nΕμφανείς συμπεριφορές, όπου το παιδί κάνει επαναλήψεις ήχων π.χ. « ε-ε-ε-ε-ελα μαμά», συλλαβών «η μπα- μπα –μπάλα έφυγε», μονοσύλλαβων λέξεων «η Μαρία διαβάζει με τη τη τη μαμά» και φράσεων « Ο μπαμπάς – ο μπαμπάς έρχεται» . Επίσης, παρατηρούνται επιμηκύνσεις ηχηρών ή άηχων ήχων π.χ έφαγα φφφφφφαγητό» και μπλοκαρίσματα π.χ. κ…..(παύση)απέλο.\nΔευτερεύουσες συμπεριφορές, όπου το παιδί εμφανίζει συμπεριφορές διαφυγής και αντιδράει λεκτικά και σωματικά με έντονο κλείσιμο των ματιών, ένταση στους μύες του λαιμού, αύξηση έντασης φωνής και αύξηση ρυθμού ομιλίας. Οι συμπεριφορές αποφυγής, όπου το παιδί όταν νιώθει ότι θα τραυλίσει αποφεύγει καταστάσεις ή λέξεις και το παιδί αντικαθιστά μία λέξη με μία άλλη. Δηλαδή το παιδί αντιδράει στις βασικές – εμφανείς συμπεριφορές του τραυλισμού αποφεύγοντας τις, για να αποφύγει τα επεισόδια τραυλισμού.\nΤέλος, το άτομο που τραυλίζει παρουσιάζει αρνητικά συναισθήματα και μπορεί να νιώθει ντροπή, φόβο, ενοχές και να έχει αρνητική αντίληψη για τον εαυτό του.\nΗ αλματώδης ανάπτυξη των γλωσσικών δεξιοτήτων, σε συνδυασμό με περιβαλλοντολογικές και επικοινωνιακές επιδράσεις, μπορούν να οδηγήσουν τα παιδιά σε ηλικία 1,5 – 6 ετών (κυρίως 2 - 3,5 ετών) σε φυσιολογική δυσρυθμία.\nΈνα παιδί με φυσιολογική δυσρυθμία, έχει τα εμφανή χαρακτηριστικά του τραυλισμού, όπως επαναλήψεις και επιμηκύνσεις, αλλά δεν εμφανίζει δευτερεύουσες συμπεριφορές, όπως αποφυγή λέξεων , πίεση στη περιοχή του τραχήλου και δεν παρουσιάζει αρνητικά συναισθήματα.\nΤο παιδί με φυσιολογική δυσρυθμία αργότερα θα έχει φυσιολογική ομιλία. Το παιδί που τραυλίζει εμφανίζει τις εμφανείς συμπεριφορές, οι οποίες είναι πιο συχνές από τη φυσιολογική δυσρυθμία και παραμένουν, με αποτέλεσμα το παιδί να αποκτάει δευτερεύουσες συμπεριφορές και να έχει αρνητικά συναισθήματα.\nΠολλά παιδιά που παρουσιάζουν δυσρυθμίες στη προσχολική ηλικία, ξεπερνάνε τις δυσκολίες τους , ακόμη και χωρίς θεραπευτική παρέμβαση.\nΟι παράγοντες που ευνοούν την αυθόρμητη ανάρρωση είναι η απουσία ιστορικού τραυλισμού στην οικογένεια, η έναρξη του τραυλισμού πριν τα 3,5 έτη, οι υψηλές φωνολογικές και νοητικές ικανότητες του παιδιού, η διάρκεια του τραυλισμού (εάν τα συμπτώματα του τραυλισμού παραμένουν πάνω από 36 μήνες τότε ο τραυλισμός μπορεί να παγιωθεί).\nΡόλο παίζουν η σοβαρότητα του τραυλισμού και το φύλο, όπου παρατηρείται πιο γρήγορη ανάρρωση στα κορίτσια.\nΟι περιβαλλοντικοί παράγοντες μπορεί να επηρεάσουν την εξέλιξη του τραυλισμού, όπως είναι η γενικότερη γλωσσική ανάπτυξη του παιδιού, η επικοινωνία και η σχέση των μελών της οικογένειας και η αντίδραση τους στο τραυλισμό, οι απαιτήσεις του περιβάλλοντος, τα γεγονότα που συμβαίνουν στη ζωή του παιδιού.\nΞεκινάμε την αξιολόγηση με τη λήψη ιστορικού, το οποίο περιλαμβάνει ερωτήσεις σχετικά με την έναρξη και την εξέλιξη του τραυλισμού, τι κάνει το παιδί όταν τραυλίζει και πότε γίνεται πιο έντονο το φαινόμενο, αν υπάρχει κληρονομικότητα, πως είναι η προσωπικότητα του παιδιού και η σχέση του με τα άλλα παιδιά.\nΣημαντικό είναι να ερευνήσουμε την ύπαρξη επιβαρυντικών περιβαλλοντικών παραγόντων. Η παρατήρηση της αλληλεπίδρασης γονέα – παιδιού, μας δίνει σημαντικές πληροφορίες για την ομιλία του παιδιού και των γονέων, για τη μεταξύ τους επικοινωνία και για τις αντιδράσεις των γονέων στις δυσρυθμίες του παιδιού.\nΣτη συνέχεια, μέσω παιχνιδιού, συλλέγουμε το δείγμα ομιλίας του παιδιού όπου καταγράφουμε τα είδη και τη συχνότητα των δυσρυθμιών, αν υπάρχουν σωματικές συνοδές συμπεριφορές και αν το παιδί αποφεύγει λέξεις.\nΗ εξερεύνηση των συναισθημάτων του παιδιού είναι πολύ σημαντική για να δούμε εάν το παιδί έχει αποκτήσει αρνητικά συναισθήματα.\nΗ εκτίμηση των γλωσσικών ικανοτήτων είναι απαραίτητη. Συνεκτιμώντας τις πληροφορίες που συλλέξαμε πρέπει να αποφανθούμε αν πρόκειται για φυσιολογική δυσρυθμία ή τραυλισμό και ποια είναι η σοβαρότητα του.\nΗ θεραπευτική προσέγγιση είναι εξατομικευμένη και ανάλογη με την ηλικία του παιδιού και τη σοβαρότητα του τραυλισμού.\nΣε παιδιά προσχολικής ηλικίας που έχουν οριακό τραυλισμού η θεραπεία είναι έμμεση και γίνεται συμβουλευτική εκπαίδευση στους γονείς, ώστε να μετατραπούν οι περιβαλλοντικές και επικοινωνιακές συνθήκες που μπορεί να επηρεάζουν τον τραυλισμό.\nΌταν κρίνεται απαραίτητο γίνεται άμεση θεραπεία και το παιδί παρακολουθεί συνεδρίες με το λογοπεδικό. Η αργή ομιλία, η εύκολη έναρξη φώνησης, η απαλή αρθρωτική επαφή, η αναπνευστική υποστήριξη και ο συγχρονισμός αναπνοής φώνησης είναι μερικές τεχνικές που χρησιμοποιούνται.\nΦωνολογικές – Αρθρωτικές διαταραχές Διαβάστε περισσότερα\nΣτο τμήμα Λογοθεραπείας παρέχονται ολοκληρωμένες υπηρεσίες αξιολόγησης στα παιδιά.\nΣτελεχώνεται από και συνεργάζεται με έμπειρους παιδιάτρους και παιδο- ωτορινολαρυγγολόγους για τη διεπιστημονική αντιμετώπιση των διαταραχών.\nΥπάρχει εμπειρία και εξειδίκευση, στη διάγνωση και θεραπεία διαταραχών ομιλίας σε σχιστίες της υπερώας, σε συνεργασία με το Κέντρο Αντιμετώπισης Σχιστιών του Χείλους και της Υπερώας.\nΕπιστημονικά Υπεύθυνη του Τμήματος Λογοθεραπείας του Παιδιατρικού Κέντρου Αθηνών\nΣπούδασε Γλωσσολογία και συνέχισε μεταπτυχιακές σπουδές στη Λογοθεραπεία στο Πανεπιστήμιο Αθηνών. Εκπαιδεύτηκε στο Ιατρικό Κέντρο Αθηνών, στο νοσοκομείο Παίδων, «Η Αγία Σοφία», και στο Ίδρυμα για το Παιδί, «Η Παμμακάριστος».\nΜετά την ολοκλήρωση των σπουδών της, συνεργάστηκε με την...


Βάλτε τέρμα στη μοναξιά. Και όμως μπορείτε - Queen.gr\nΒάλτε τέρμα στη μοναξιά. Και όμως μπορείτε\nΌταν κάποιος αισθάνεται μοναξιά συνήθως δεν επηρεάζεται μόνο από το πού είναι ή από το αν βρίσκεται με άλλα άτομα. Μπορεί να βρίσκεται σε ένα δωμάτιο γεμάτο από ανθρώπους και παρ’ όλα αυτά να νιώθει μόνος.\nΤι σημαίνει μοναξιά; Όχι, δε σημαίνει το να είσαι μόνος σου. Πολλοί άνθρωποι απολαμβάνουν το να είναι μόνοι τους. Απολαμβάνουν δηλαδή να έχουν το δικό τους χώρο και δεν αισθάνονται την ανάγκη να έχουν άλλους ανθρώπους γύρω τους προκειμένου να νιώσουν άνετα.\nΑυτό υποδηλώνει ότι η μοναξιά είναι μια νοητική κατάσταση άμεσα συνδεδεμένη με το πώς αισθανόμαστε για τον εαυτό μας. Όταν έχουμε χαμηλή αυτοεκτίμηση, δημιουργούμε την πεποίθηση ότι έχουμε ανάγκη από άλλους γύρω μας καθώς από μόνοι μας δεν αξίζουμε και δεν έχουμε κάποιο ενδιαφέρον. Γινόμαστε ο πιο βαρετός φίλος του εαυτού μας.\nΤο μεγαλύτερο πρόβλημα, είναι ότι αντί να διορθώσουμε το πώς νιώθουμε, βάζουμε τα δυνατά μας στο να ικανοποιήσουμε αυτήν την έλλειψη, μέσα από την παρέα τρίτων. Αργά ή γρήγορα όμως γίνεται αντιληπτό το ανέφικτο του εγχειρήματος, οπότε παύουμε να νιώθουμε ικανοποιημένοι από τις παρέες μας, με αποτέλεσμα η αίσθηση της μοναξιάς να συνεχίσεί να υπάρχει, δίνοντάς μας την εντύπωση ότι είμαστε ανήμποροι μπροστά της.\nΕυτυχώς κάτι τέτοιο δεν ισχύει καθώς ακολουθώντας τα παρακάτω βήματα μπορείτε να βελτιώσετε την αυτοεκτίμηση σας. Θα χρειαστεί πειθαρχία και αποφασιστικότητα, αλλά πιστέψτε με, το αξίζει. Τα βήματα λοιπόν είναι τα εξής:\nΑντί να βομβαρδίζετε τον εαυτό σας με αρνητικά σχόλια, επικεντρωθείτε στις θετικές πτυχές του εαυτού σας. Σημειώστε σε ένα χαρτί όλα τα στοιχεία της προσωπικότητας, της εμφάνισης, των ταλέντων ή ιδιοτήτων σας, που σας ικανοποιούν.\nΡωτήστε μέλη της οικογένειάς σας, συναδέλφους και φίλους, για το πώς θα σας περιέγραφαν. Αυτό μπορεί να αποκαλύψει μια σειρά θετικών δηλώσεων για εσάς, οι οποίες είναι εκπληκτικές και / ή αναζωογονητικές. Εάν πιάσετε τον εαυτόν σας, (τώρα ή κατά τη διάρκεια αυτής της άσκησης), να αναρωτιέστε για την ειλικρίνεια όσων είπαν για εσάς, μην ανησυχείτε. Είναι απλά ένα παιχνίδι που σας παίζει το μέρος του μυαλού σας που δεν θέλει να εξελιχθείτε. Αγνοήστε το!\nΔώστε μεγαλύτερη προσοχή στις σκέψεις σας. Όταν παρατηρείτε ότι ο τρόπος που μιλάτε στον εαυτόν σας είναι επικριτικός, αναρωτηθείτε το εξής. Εάν μιλούσα στους φίλους μου όπως μιλάω στον εαυτόν μου, θα είχα φίλους;\nΔημιουργήστε λοιπόν αντίλογο με την φωνή που σας επικρίνει και κερδίστε τη διαμάχη.\nΧρησιμοποιείστε την δύναμη του οραματισμού για να επανα-προγραμματίσετε το μυαλό σας. Κλείστε τα μάτια σας και φανταστείτε ή θυμηθείτε επιτεύγματα σας. Δείτε τον εαυτόν σας να είναι σίγουρος, να κρατάει οπτική επαφή με όσους τον περιτριγυρίζουν, να φοράει τα ρούχα που θέλει και να στέκεται όπως θέλει να στέκεται. Βάλτε τα δυνατά σας ώστε οι εικόνες να είναι όσο πιο έντονες και αληθινές γίνεται.\nΊσως το δυσκολότερο και σημαντικότερο βήμα. Την επόμενη φορά που θα βρεθείτε αντιμέτωποι με μια κατάσταση όπου δεν νιώθετε άνετα, μην προσπαθήσετε να την αποφύγετε. Αντιμετωπίστε την. Η αποφυγή είναι ένας μηχανισμός άμυνας που έχουμε συνηθίσει να χρησιμοποιούμε και ο οποίος συνήθως δεν βοηθάει στην προσωπική μας εξέλιξη. Αντιθέτως μας κρατάει στάσιμους. Όταν γνωρίζετε λοιπόν ότι θα βρεθείτε σε μια δύσκολη κατάσταση, είναι προτιμότερο να προετοιμαστείτε για αυτή κάνοντας πρόβες μέσω της φαντασίας σας. Φανταστείτε τις ιδανικότερες συμπεριφορές που θα σας επιτρέψουν να βγείτε κερδισμένοι από αυτήν τη κατάσταση.\nΧαρίστε στον εαυτόν σας όμορφες στιγμές! Γράψτε μια λίστα με 7 πράγματα που σας κάνουν να νιώθετε καλά όντας μόνοι (πχ να διαβάσω ένα βιβλίο, να πάω έναν περίπατο, να κάνω ένα ωραίο αφρόλουτρο). Βάλτε ως στόχο να κάνετε ένα από αυτά τα 7 κάθε μέρα.\nPhD (c) Psychology, PgCert Clinical Hypnosis, Bsc Psychology, Certfied Life coach\nΕπικοινωνήστε μαζί μου στο Instagram: Constantinos_romanos\nΜάθε πώς μπορείς να είσαι ευτυχισμένη από σήμερα κιόλας\nΚΩΝΣΤΑΝΤΙΝΟΣ ΡΩΜΑΝΟΣ ΖΗΣΙΜΟΠΟΥΛΟΣ


Κύριος Καρπούζης: Τσίπρας = δραχμή (?) = 2α παρουσία (!)\nΑυτός θα μπορούσε να είναι ο τίτλος που συνοψίζει όλα σχεδόν τα ΜΜΕ και την προπαγάνδα που κινούν καθημερινά στις οθόνες της τηλεόρασης. Τώρα θα μου πείτε η τηλεόραση δεν έκανε ποτέ κανέναν εξυπνότερο, όχι, αλλά όταν το 75% των ψηφοφόρων βλέπουν καθημερινά το χαζοκούτι από τούρκικο σε τούρκικο, ε... βγάλε άκρη.\nΠαρακολουθώ καθημερινά δελτία ειδήσεων παράλληλα όσο δουλεύω χωρίς να προσέχω. Απλά έχω τον ήχο δυνατά να ακούω. Ίσως επειδή έχω την προσοχή μου αλλού, το αυτί μου πιάνει χαρακτηριστικά τους ξέφρενους χαρακτηρισμούς με τους οποίους διαλέγουν να χαρακτηρίσουν τις κινήσεις του Σύριζα έναντι των άλλων κομμάτων. Για παράδειγμα σήμερα το Μέγκα ούτε που αναφέρθηκε στην διακαναλιακή συνέντευξη του Αλέξη Τσίπρα ενώ έδωσε περισσότερο χρόνο στο πολιτικό του ρεπορτάζ στον Καρατζαφέρη (ποσοστό εκλογών 6 Μάη < 3% ) παρά στον αρχηγό του δεύτερου δυνατότερου κόμματος εν Ελλάδι.\nΤώρα, δεν θέλω να βγάλω συμπεράσματα, γιατί δεν χρειάζεται, βγαίνουν μόνα τους. Η ομιλία του Τσίπρα στη Χίο που σύμφωνα με μαρτυρίες ήταν γιγάντια, πέρασε σε τέσσερα βουβά δευτερόλεπτα τηλεοπτικού χρόνου ενώ οι στα καπάκια δηλώσεις Βενιζέλου και Σαμαρά προειδοποιούσαν το γνωστό καραμελάκι Σύριζα ίσον χρεωκοπία και όλο αυτό δεν μπορεί παρά να με κάνει να τους κοιτώ δύσπιστα με συνοφρυωμένα φρύδια.\nΠάντως όπως είπε και ο Γιάννης -δεν τον ξέρετε- κακό στους εαυτούς τους κάνουν, με όλη αυτή την εναντίωση ο λαός τάζεται όλο και περισσότερο υπέρ του Σύριζα. Είναι σαν εκείνο τον αστικό μύθο με τον Καποδίστρια και τις πατάτες.\nΔεν είμαι βαμμένος αριστερός, ούτε Τσίπρας μια ζωή, αλλά πάντα μου άρεσε να υπάρχει μια ισότητα στους αγώνες και εδώ διαπιστώνω πως ο Σύριζα έχει τεθεί υπό επιλεκτικά κριτικό μάτι, χωρίς να έχει κάνει κάτι -ως τώρα- που να το αξίζει.\nΥ.Γ: Respect στην Έλλη Στάη που κόλλησε το Βενιζέλο στη γωνία απόψε. Ο μικρός και άπορος Μπένι πλέον θα πρέπει να εξετάζει το ενδεχόμενο του να κονταροχτυπηθεί με Κουβέλλη, Καμμένο, ΚΚΕ και τα άλλα κόμματα του 6-9 %.\nΑναρτήθηκε από Μ. στις 5:33 π.μ.


Η δήλωση του Πούτιν για τους κομμουνιστές που αποκρύφτηκε απο όλα τα ΜΜΕ: Ήταν σφαγείς! - Grothia\nΗ δήλωση του Πούτιν για τους κομμουνιστές που αποκρύφτηκε απο όλα τα ΜΜΕ: Ήταν σφαγείς!\nΔΙΑΒΑΣΤΕ ΕΠΙΣΗΣ: ΠΟΥΤΙΝ: ΕΥΧΑΡΙΣΤΩ ΤΟ ΘΕΟ ΠΟΥ Η ΨΕΥΔΟΙΔΕΟΛΟΓΙΑ ΤΟΥ ΚΟΜΜΟΥΝΙΣΜΟΥ ΕΧΕΙ ΚΑΤΑΡΡΕΥΣΕΙ!\n“Ίσως θα πω κάτι που σε κάποιους μπορεί να μην αρέσει, αλλά εγώ έτσι το βλέπω”, δήλωσε ο Πούτιν σε μια συνέντευξη για το ντοκιμαντέρ “Βαλαάμ”*, ένα απόσπασμα του οποίου μεταδόθηκε στο κανάλι Russia 1. «Πρώτα απ’ όλα, η πίστη πάντα μας συνόδευε, στο να γίνουμε ισχυροί κάθε φορά που η χώρα μας, ο λαός μας, περνούσε δύσκολες στιγμές.\n“Υπήρχαν εκείνα τα χρόνια του μαχητικού αθεϊσμού, όταν οι ιερείς εξαλείφθηκαν, οι εκκλησίες καταστράφηκαν, αλλά ταυτόχρονα δημιουργήθηκε μια νέα θρησκεία.\n“Κοίτα, ο Λένιν τέθηκε σε μαυσωλείο. Πόσο διαφορετικό είναι αυτό από τα λείψανα των αγίων για τους Ορθόδοξους Χριστιανούς και μόνο για τους Χριστιανούς; Όταν λένε ότι δεν υπάρχει τέτοια παράδοση στο χριστιανισμό, λοιπόν, να πάτε στον Άθω και να ρίξετε μια ματιά, υπάρχουν λείψανα αγίων εκεί και έχουμε ιερά λείψανα εδώ”, κατέληξε ο Πούτιν.\nΟ Βλάντιμιρ Ίλιτς Λένιν, σε μια από τις επιστολές του προς τον Μολότοφ, νομίζω, έγραψε – δεν μπορώ να τον αναφέρω ακριβώς – ότι όσο πιο πολλούς αντιδραστικούς εκπροσώπους της μπουρζουαζίας και της ιεροσύνης σκοτώνουμε, τόσο το καλύτερο. Ξέρετε, αυτή η προσέγγιση δεν συμπίπτει με κάποιες από τις προηγούμενες ιδέες μας για την ουσία της εξουσίας.\nΚαι ο ρόλος του κομμουνιστικού, μπολσεβίκικου κόμματος στην κατάρρευση του μετώπου στον Πρώτο Παγκόσμιο Πόλεμο είναι γνωστός. Ποιο ήταν το αποτέλεσμα; Χάσαμε μια χώρα που χάθηκε, αφού αρκετοί μήνες αργότερα η Γερμανία παραδόθηκε και καταλήξαμε να χάνουμε από τους ηττημένους, ένα μοναδικό περιστατικό στην ιστορία. [προφανώς αναφέρεται στην Συνθήκη του Μπρεστ -Λιτόφσκ, όπου η μπολσεβίκικη Ρωσία έχασε το 1/4 των εδαφών της]. Και με ποιο σκοπό; Για χάρη της κατάκτησης της εξουσίας. Πώς μπορούμε να εκτιμούμε αυτήν την κατάσταση, γνωρίζοντας σήμερα, αυτή την κατάσταση, η οποία έφερε τεράστιες απλώς κολοσσιαίες απώλειες στη χώρα”.\n* To ντοκιμαντέρ αναφέρεται στην Ορθόδοξη Μονή Βαλαάμ στην Λίμνη Λάτογκα της Ρωσίας, κοντά στα σύνορα με την Φινλανδία – που μετά την επανάσταση των μπολσεβίκων πέρασε στην δικαιοδοσία των Φινλανδών. Στην Μονή αυτή – που επισκέπτεται τακτικά ο Πούτιν – φυλάσσονται διάφορα ιερά κημείλια που σώθηκαν από την οργή των μπολσεβίκων. Στο ντοκιμαντέρ, ο Βλαντιμίρ Πούτιν ευχαρίστησε την Φινλανδία που φύλαξε τα κειμήλια υπενθυμίζοντας ότι “όλοι γνωρίζουν πολύ καλά τη στάση της Σοβιετικής Ένωσης απέναντι στα θρησκευτικά κειμήλια. Αυτές οι αξίες κρατήθηκαν μόνο επειδή μετακινήθηκαν από τη Ρωσία στη Φινλανδία. Αυτά τα λείψανα περιλαμβάνουν εκκλησιαστικά σκεύη, διάφορες εικόνες και σπάνιες εκδόσεις που φυλάσσονται στη βιβλιοθήκη της Μονής”. Βλέπε εδώ κι εδώ.\nΣχόλιο ΚΟ: Μπορείς αποσπασματικά να δεις μια δήλωση και να βγάλεις συμπεράσματα. Δεν είναι τυχαίο που όλα τα “ενημερωικά” sites προβάλλουν την είδηση σαν δήλωση “εξομοίωσης κομμουνισμού – χριστιανισμού” και αποκρύβουν τα περί εγκλημάτων του κομμουνισμού. Έχω την αίσθηση ότι εδώ ο Βλαδίμηρος – που είναι πολιτικός ηγέτης και όχι θρησκευτικός – καταθέτει αλήθειες (οι μπολσεβίκοι όντως θέλησαν να αντικαταστήσουν την χριστιανική πίστη με την ιδεολογία τους και τα είδωλά τους, χρησιμοποιώντας την προπαγάνδα και την τρομοκρατία) χωρίς να καταλήγει σε ένα συμπέρασμα εξομοίωσης κομμουνισμού – χριστιανισμού\nΠΟΥΤΙΝ ΠΡΟΠΑΓΑΝΔΑ ΡΩΣΙΑ\t2018-01-17


Ο Σάκης Ρουβάς έχει γενέθλια: Δείτε τη φωτογραφία που τον δείχνει μωρό - Mothersblog.gr\nΜοιάζει απίστευτα με τον μικρό Απόλλωνα!\nΤο μήλο κάτω από τη μηλιά θα πέσει και φαίνεται πώς αυτό ήθελε να μας δείξει και ο Σάκης Ρουβάς μέσα από τη φωτογραφία που δημοσίευσε πριν μερικά λεπτά στον προσωπικό του λογαριασμό στο Instagram.\nΟ ίδιος έχει γενέθλια και δημοσίευσε την πιο γλυκιά του φωτογραφία, απ'όταν μάλιστα ήταν μωρό. «#BirthdayThrowback στη πρώτη μου φωτογράφηση! Σας ευχαριστώ για την αγάπη σας όλα αυτά τα χρόνια!», σχολίασε ο γνωστός τραγουδιστής θέλοντας να ευχαριστήσει τους θαυμαστές τους και κυρίως τις Ρουβίτσες για τις ευχές που λαμβάνει από το πρωί στα social media.\n#BirthdayThrowback στη πρώτη μου φωτογράφηση! ? Σας ευχαριστώ για την αγάπη σας όλα αυτά τα χρόνια! ❤\nΣτη φωτογραφία που δημοσίευσε ωστόσο φαίνεται η ομοιότητα που έχει με τον μικρότερο γιο του Απόλλωνα! Όπως μπορείτε να δείτε και εσείς μοιάζουν πολύ!\nΓενέθλια όμως, είχε χθες και η κόρη του γνωστού τραγουδιστή Αριάδνη. Η Αριάδνη έγινε 5 ετών και η μαμά της, Κάτια Ζυγούλη, της ευχήθηκε «Χρόνια πολλά» με ένα κολάζ φωτογραφιών το οποίο και δημοσίευσε στον προσωπικό της λογαριασμό στο instagram. «Πέντε χρόνια γεμάτα με το χαμόγελο της», σχολίασε κάτω από τη φωτογραφία και αμέσως οι ευχές έπεσαν βροχή!\nΤο ζευγάρι έχει αποκτήσει 4 παιδιά και έχουν δημιουργήσει μια πολύ όμορφη κι ευτυχισμένη οικογένεια. Στις 2 Νοεμβρίου 2008, ήρθε στον κόσμο η πρώτη κόρη του ζευγαριού, η Αναστασία, στις 15 Οκτωβρίου 2011 γεννήθηκε ο Αλέξανδρος, στις 3 Ιανουαρίου 2013, γεννήθηκε η δεύτερη κόρη του ζευγαριού, η Αριάδνη και τον Απρίλιο του 2016 γεννήθηκε ο μικρός Απόλλωνας!\nΗ εξομολόγηση της Ζυγούλη: «Έχω πάθος με τον θηλασμό. Έχω υπάρξει εθισμένη στην…»\nΣΑΚΗΣ ΡΟΥΒΑΣ ΜΩΡΟ


Τσακωθήκατε; 3 μυστικά για να συμφιλιωθείτε σε χρόνο dt - AllYou.gr\nΤσακωθήκατε; 3 μυστικά για να συμφιλιωθείτε σε χρόνο dt\nΚαβγάδες συμβαίνουν και στις καλύτερες σχέσεις και εφόσον δεν κρύβουν κάποια βαθύτερα, ανυπέρβλητα προβλήματα, αρκεί και οι δύο πλευρές να κάνουν κάποια βήματα για να τα ξαναβρούν σύντομα. Οι παρακάτω τακτικές θα σε βοηθήσουν όχι μόνο να διαχειριστείς τα αρνητικά συναισθήματα, αλλά και να βγάλεις κάτι καλό από τη διαφωνία σας:\n1. Μην το παρατραβάς. Αφού σταματήσουν οι φωνές, ίσως να είσαι ακόμη νευριασμένη, αλλά καλό είναι να αντισταθείς στον πειρασμό να πεις την τελευταία κουβέντα. Το μόνο που θα πετύχεις έτσι θα είναι να παρατείνεις το δυσάρεστο κλίμα, χωρίς όμως να δώσεις κάποια λύση. Οι ισορροπίες είναι τόσο ευαίσθητες μετά από έναν καβγά, που θα πρέπει να προχωρήσεις με προσοχή, σαν να βαδίζεις σε λεπτό πάγο.\n2. Δώσ' του το χρόνο και το χώρο του. Μπορεί αμέσως μετά τον καβγά να νιώθεις πιο ανασφαλής, να φοβηθείς ότι θα τον χάσεις, αλλά προσπάθησε να μην του γίνεις κολλιτσίδα. Αν σε θέλει πραγματικά, δεν θα πάει πουθενά. Κράτα, λοιπόν, για λίγο τις αποστάσεις σου, είτε αυτό σημαίνει έστω να πας στο διπλανό δωμάτιο, και αξιοποίησε το διάστημα που θα περάσετε χώρια προσπαθώντας να καταλάβεις τι ακριβώς πήγε στραβά. Ας ελπίσουμε ότι το ίδιο θα κάνει κι αυτός από την πλευρά του...\n3. Επένδυσε στην εποικοδομητική επικοινωνία. Μια κουβέντα είναι αυτό, αλλά όταν περάσει η καταιγίδα: α. προσπάθησε να παραμερίσεις την επιθυμία σου να δείξεις ότι έχεις δίκιο, β. απόφυγε να γίνεις αμυντική ή επιθετική, γ. παρουσίασέ του τα παράπονά σου ένα ένα και όχι όλα μαζί, γιατί μόνο έτσι θα μπορέσετε να τα συζητήσετε και να τα λύσετε, δ. μη διστάσεις να ζητήσεις συγνώμη: σε έναν καβγά συνήθως και οι δύο πλευρές έχουν κάνει λάθη!


Κωστούλας: «Αν δεν καταλήξουμε σε κεντρική διαχείριση φοβάμαι πως δεν θα περάσει η προκήρυξη» - Fosonline\nΚωστούλας: «Αν δεν καταλήξουμε σε κεντρική διαχείριση φοβάμαι πως δεν θα περάσει η προκήρυξη»\nΠαρασκευή, 09/07/2021 18:58\nΟ μεγαλομέτοχος της ΠΑΕ Παναιτωλικός, Φώτης Κωστούλας μίλησε για το θέμα της προκήρυξης της Super League αλλά και τα τηλεοπτικά δικαιώματα.\nΟ μεγαλομέτοχος της ΠΑΕ Παναιτωλικός, Φώτης Κωστούλας, μίλησε στο Metropolis 95,5 για την προκήρυξη της Super League, τα τηλεοπτικά δικαιώματα και την κεντρική διαχείριση.\nΓια τα προβλήματα και τις εκκρεμότητες έναρξης της Super League:\n«Τα τελευταία πολλά χρόνια έχουμε συνεχώς αυτό το μόνιμο πρόβλημα που δεν έχουμε όλες οι ομάδες το τηλεοπτικό συμβόλαιο που έχουν οι κατεξοχήν μεγάλες ομάδες και μας ταλαιπωρεί και φέτος. Το έχουμε στο τέλος με τα χίλια ζόρια. Θα έπρεπε στην πραγματικότητα να είμαστε όλοι υπέρ. Αυτό που κάνουμε και καταθέσαμε την πρόταση, είναι ότι δεν το κάνουμε για να οικονομήσουμε λεφτά, αλλά για να έχουμε τουλάχιστον μια αξιοπρεπή εμφάνιση στο Πρωτάθλημα και να γίνει πιο ανταγωνιστικό. Για να μην τρέχουμε από εδώ και από εκεί για να δανειζόμαστε παίκτες».\nΓια το ότι διαφορετικά μπορεί να λειτουργούν κάποιες ομάδες:\n«Προσπαθήσαμε πολλά χρόνια, δεν είχαμε την κατανόηση της Nova και ορισμένων ομάδων που είναι μόνιμα ενάντια στην κεντρική διαχείριση όπου η Λίγκα διαπραγματευόταν με τον πάροχο και μοιράζονταν τα χρήματα με την αξία της ομάδας και τη βαθμολογική κατάταξη. Αυτό το έχουν όλες οι άλλες ομάδες στην Ευρώπη. Εμείς δεν μπορούμε να το λύσουμε».\nΓια το αν έγινε κουβέντα για κεντρική διαχείριση:\n«Υπάρχουν ομάδες που δεν θέλουν κεντρική διαχείριση. Υπάρχουν ομάδες που θέλουν να το λύσουμε όλοι μαζί και κάποιες ομάδες να κάνουν ξεχωριστό τηλεοπτικό συμβόλαιο. Ξέρουν οι μεγάλες ομάδες ότι θα πάρουν περισσότερα μόνες τους. Η Super League όμως είναι ένας συνεταιρισμός. Αν ο καθένας τραβάει το δρόμο του ανάλογα με τα συμφέροντά τους, τότε τι συνεταιρισμός είναι αυτός; Πρέπει να βρούμε μια λύση ώστε όλα τα μέλη να έχουν από τα έσοδα κάτι».\nSuper League: «Όχι» στη σέντρα από 10 ομάδες, αν δεν διασφαλιστεί τηλεοπτικό συμβόλαιο\nΑν υπάρχει προοπτική να προκύψει κεντρική διαχείριση:\n«Είπαμε ότι θα πρέπει από σήμερα να μαζευτούμε να ξανακάνουμε προσπάθεια, να κάνουμε συζήτηση. Υπάρχουν ομάδες, πρέπει να είμαστε οι μισές, που δεν έχουμε τηλεοπτικό συμβόλαιο. Δεν είναι ότι θέλουμε με παρακάλια κάθε χρόνο ένα συμβόλαιο, αλλά μια κεντρική διαχείριση ώστε να γίνεται ένα συμβόλαιο με όλη τη Λίγκα και να μοιραζόμαστε τα έσοδα. Το ίδιο ζητάμε και τώρα. Δεν μπορούμε να συμφωνήσουμε σ’ αυτό.\nSuper League: Κλήρωση στις 19 Ιουλίου, σέντρα στις 21 Αυγούστου\nΥπάρχουν ομάδες που λένε σταθερά όχι και μόνιμα στην κεντρική διαχείριση. Είναι ο Ολυμπιακός, που ενώ στην αρχή έλεγε ότι μπορούμε να βρούμε μια λύση, τώρα δεν λέει το ίδιο. Είναι αντίθετος στην κεντρική διαχείριση. Δεν μπορώ να απαντήσω εγώ για τον Ολυμπιακό. Λένε ότι δεν θέλουν κεντρική διαχείριση. Ο εκπρόσωπος του ΠΑΟΚ ήταν υπέρ, η ΑΕΚ το ίδιο, ο κ. Αλαφούζος είπε ότι κεντρική διαχείριση είναι πολύ δύσκολη, είναι τελευταία στιγμή, κάτι που εγώ δεν θεωρώ πως είναι έτσι, δηλαδή αργά. Έχουμε κάνει παρόμοιες συζητήσεις και αργότερα. Είχε κάνει πρόταση να κάνουμε ιντερνετικό πάροχο που θα ανήκει στη Λίγκα. Δεν προχώρησε αυτή η πρόταση. Είπε ο κ. Αλαφούζος «έκανα την πρότασή μου, δεν θέλω κεντρική διαχείριση». Προς τιμήν του ψήφισε να μην περάσει η προκήρυξη. Στάθηκε δίπλα στις ομάδες που δεν έχουμε τηλεοπτικό συμβόλαιο. Είναι κάτι στη θετική κατεύθυνση, αλλά όχι αυτό που θα μας λύσει το πρόβλημα. Πάντα θα υπάρχει αυτό το πρόβλημα, αν δεν έχουμε κεντρική διαχείριση».\nΓια τα χρήματα που προσφέρουν οι πάροχοι αν είναι ικανοποιητικά:\n«Δεν υπήρξε καμία τέτοια συζήτηση ανάμεσα σε παρόχους και Λίγκα που να γνωρίζω. Όσα έχουν γραφτεί κατά καιρούς δεν έχουν επιβεβαιωθεί από κανέναν άνθρωπο της Λίγκας. Δεν ξέρω αν είναι έτσι ή συζητήσεις χωρίς ουσία. Δεν είναι θέμα καναλιών. Αν έχουμε εμείς κεντρική διαχείριση, υπογράφουμε και μετά βρίσκουμε τον τρόπο να τα μοιράσουμε μεταξύ μας».\nΓια τα επόμενα βήματα της υπόθεσης:\n«Είναι ένα μικρό μπλέξιμο. Αν δεν καταλήξουμε σε κεντρική διαχείριση φοβάμαι πως δεν θα περάσει η προκήρυξη και θα έχουμε άλλα προβλήματα. Θέλουμε να λύσουμε το πρόβλημα της κεντρικής διαχείρισης. Δεν είναι θέμα των χρημάτων. Θέλουμε να μοιραστούν τα χρήματα από τη Λίγκα με δίκαιο τρόπο, να πάρει κάποια ομάδα ότι δικαιούται».\nΚεντρική διαχείριση τηλεοπτικών δικαιωμάτων